КЎР КЎРНИ ҚОРОНҒУДА ТОПАДИ » "Bulung‘ur hayoti" gazetasi\nGazeta: admin Қўйилган сана: 2-07-2021, 15:04 Рукун: ЖАМИЯТ Кўрилди 0\n“Ёрқинбек” билан “Хуршид” бир маҳаллада яшашади. Улар кўп йилдан буён дўст. Икки дўстни бир нарса боғлаб туради. Иккаласи ҳам бир неча йилдан буён аҳён-аҳёнда гиёҳвандлик воситасидан истеъмол қилиб туришади. Бундан эса қўшни маҳаллада яшовчи, “Нишон” бобо ҳам хабардор. Айниқса “Хуршид” кашандаликка ружу қўйган. Ҳаётини усиз тасаввур қила олмайди. “Камол” ҳар сафар соғлигида беҳоллик сезила бошлагач дарҳол гиёҳвандлик воситасини истеъмол қилар, бу эса уни анча вақтгача тетик ва бардам юришига имкон бўларди. Бора-бора у гиёхвандлик воситасини қабул қилмаса туролмайдиган бўлиб қолди. Бу эса уни охир-оқибати тўшакка михлади. “Хуршид”нинг аҳволидан тез-тез хабардор бўлиб турган “Ёрқинбек” бугун ҳам ундан ҳол-аҳвол сўраш учун хонадонига борди. Иккаласи анча вақтгача у ёқ-бу ёқдан суҳбатлашиб ўтиришди. “Хуршид”нинг эса соғлиғи борган сари ёмонлашиб, танасининг барча аъзоларида оғриқ кучайганидан кучайиб боради.\n- Дўстим, - деди “Хуршид Ёрқинбекка” зўрға юзланиб, - ҳолимдан хабаринг бор. Сафарим охирлаб бораётганга ўхшайди. Энди мен бу ўлгурни истеъмол қила олмасам керак, -деб ёстиғи тагидан бир грамм оғирликдаги “героин” гиёҳвандлик воситасини унга тутқазди. “Ёрқинбек” бундан ҳижолат тортиб, қабул қила олмади. Бироқ анча қадрдон бўлиб қолганликлари боис раъини қайтара олмай, дўсти узатган целлофан пакетчани олиб чўнтагига жойлади. Бу воқеадан бир икки кун ўтгач “Хуршид” бу дунёни тарк этди.\nОрадан икки-уч кун ўтгач Ёрқинбекнинг эшигини қўшни маҳаллада яшовчи “Нишон” бобо тақиллатди. Салом-аликдан сўнг, “Нишон” бобо соғлиғида муаммо пайдо бўлаётганлиги, истеъмол қилаётган дорилар таъсир қилмаётганлигини айтиб, ундан “героин” гиёҳвандлик воситасини топиб беришини илтимос қилди. “Нишон” бобо бир неча бор илтимос қилавергач, “Ёрқинбек” рози бўлиб, маълум миқдорда пул эвазига “Хуршид”дан олган гиёҳвандлик воситасини унга тутқазди.\nЁ.Манноновнинг бу жиноий қилмиши эса тез орада ҳуқуқни муҳофаза қилувчи органлар ходимлари томонидан фош этилди.\nСуд, судланувчи “Ёрқинбек Маннонов”ни Ўзбекистон Республикаси ЖКнинг тегишли моддалари биноан, 8 (саккиз) йил муддатга озодликдан маҳрум қилиш жазоси тайинлаб, жазо умумий тартибли колонияларда ўташлик белгиланди.


Наманган вилояти касаба уюшмалари ташкилотлари Бирлашмасининг расмий сайтиСуғурта афзалликлари from\nМеҳнат муҳофазаси юзасидан ўрганишлар, касаба уюшмасининг бу борадаги тавсиялари баъзан айрим иш берувчиларга шунчаки қоғозбозликдек туюлади. Бироқ бу ишларнинг ортида ходимларнинг хавфсиз ҳаёти, оилаларнинг тотувлиги, бутунлиги туради. Чунки биргина бахтсиз ҳодиса туфайли шикастланишнинг ёки ўлимнинг ўрнини суғурта пули билангина тўлдириб бўлмайди. Чунки оила аталмиш қўрғонда кўплаб муносабатлар моддийлик эмас, маънавий ришталар асосига қурилади. Болаларнинг “Отам қачон келади?” ёки “Нега қўлингиз (ёки оёғингиз) бундай?” тарзидаги ажабланишли саволларига жавоб беришдан оғири йўқ. Бу манзараларнинг олдини олиш учун бор-йўғи хавфсиз иш ўрни яратишнинг, ходим эса бу борадаги қоидаларга тўлиқ риоя қилишининг ўзи кифоя.\nЎзбекистон Республикаси Вазирлар Махкамасининг “Иш берувчининг фуқаролик жавобгарлигини мажбурий суғурта қилиш” тўғрисидаги 177-сонли қарори қабул қилинган. Қарорнинг асосий тушунчаларидан бири, ходим ўз меҳнат вазифаларини бажариши билан боғлиқ ҳолда меҳнатда майиб бўлиши, касб касаллигига чалиниши ёки соғлигининг бошқа хил тарзда шикастланиши муносабати билан саломатлигига етказилган зарарнинг бир йўла тўлаб бериладиган товон пулини иш берувчи томонидан эмас, балки суғурта қилинган холатда суғурта компанияси томонидан тўлаб берилади. Яъни, суғурта иш берувчининг фуқаролик жавобгарлигини мажбурий суғурта қилиш шартномасига асосан шундай йўл тутилади.\nМазкур қонунда белгиланганидек, ишлаб чиқариш билан боғлиқ бахтсиз ходиса ходимнинг ногиронлигига ёки ўлимига сабаб бўлса, жабрланувчи ёки вафот этган ходим қарамоғидаги меҳнатга қобилиятсиз оила аъзоларига бир йўла бериладиган нафақа тўланади. Шунингдек, вояга етмаган болаларига ва бошқа зарар ундириш ҳуқуқига эга шахсларга маълум муддат давомида хар ойлик тўловлар амалга оширилади.\nБундай ҳолларда иш берувчининг харажатлар миқдори анча катта маблағни ташкил этиши табиий. Мисол учун, “Учқўрғон ёғ” акциядорлик жамиятининг кунжара сақлаш ва қайта ишлаш бўлими ишчиси бахтсиз ходиса оқибатида воқеа жойида халок бўлди, унинг оила аъзоларига суғурта компанияси томонидан қонунда белгиланган тартибда бир йўла тўланадиган нафақа миқдори 88,5 млн сўмни ташкил этди, яъни ходимнинг турмуш ўртоғи ҳамда вояга етмаган фарзанди учун ҳар бирига 44 млн. сўмдан зиёд, ойма-ой тўланадиган маблағнинг миқдори эса 88 млн. сўмга яқин маблағни ташкил этди, жами 176 млн. сўмдан зиёд маблағ суғурта пули сифатида ажратилди.\nТўғри, моддий тўловлар билан вафот этган инсонни қайтариб бўлмайди, бироқ, инсоннинг ортида қолган зурриёдини соғлом хаёт кечиришига ва яхши билим олиб юртимизга садоқатли фарзанд бўлиб етишига бироз бўлсада хисса қўшса ажаб эмас.\nДемак, ҳар бир иш берувчи ўз ходимларини мажбурий суғурта қилдиришга алоҳида эътибор қаратиши лозим. Юқоридаги қонун асосида суғурта қилдирмаган корхона ташкилот ва муассаса раҳбарлари қонунда белгиланган тартибда маъмурий жавобгарликка тортиладилар.\nНаманган вилоят касаба уюшма ташкилотлари\nБирлашмаси меҳнатни муҳофаза қилиш бўлими мудири


Жорий йилнинг 15 январь куни истеъмолчиларни ёқилғи-энергетика ресурслари билан таъминлаш бўйича амалга оширилган ишлар юзасидан маълумот\nЖорий йилнинг 15 январь куни истеъмолчиларни ёқилғи-энергетика ресурслари билан таъминлаш бўйича амалга оширилган ишлар юзасидан маълумот бериб ўтамиз.\nХусусан, кеча, 15 январь куни иссиқлик электр станциялари ва гидро электр станциялари орқали 208 миллион 200 минг киловатт соат электр энергияси ишлаб чиқарилди. Шундан республика истеъмолчиларига 202 миллион 200 минг киловатт соат электр энергияси етказиб берилди.\nШунингек, сутка давомида ҳудудий газ таъминоти корхоналари томонидан истеъмолчиларга жами 98 миллион 18 минг куб метр табиий ва 1 минг 963 тонна суюлтирилган газ етказиб берилди.\nИстеъмолчиларни кўмир ва брикет маҳсулотлари билан таъминлаш мақсадида 15 январь куни “Ўзбеккўмир” акциядорлик жамияти томонидан 12 минг 716 тонна кўмир маҳсулотлари ҳудудларга етказиб берилди.\n15 январь куни соат 16:30да Бухоро вилоятининг Ромитан тумани “Ибн Сино” МФЙ ҳудудидан ўтувчи юқори босимли газ қувуридаги авария ҳолатини бартараф этиш мақсадида “Ромитан-1” ГТСининг “Пешку” йўналиши орқали газ таъминоти вақтинча тўхтатилди. Ҳудуддаги хонадонлар сони 4 600 тани ташкил қилади. Таъмирлаш ишлари тугатилгандан сўнг, соат 20:50да табиий газ таъминоти қайта тикланди.\nШеробод туманига етказувчи юқори босимли газ қувурида таъмирлаш ишлари олиб борилганлиги сабабли, мазкур тумандаги 4 695 та хонадон ва 85 та улгуржи истеъмолчиларда бугун, 15 январь куни соат 13:00 дан 15:00 гача табиий газ таъминоти вақтинчалик тўхтатилди. Таъмирлаш ишлари тугатилгандан сўнг, табиий газ таъминоти қайта тикланди.\nТошкент вилоятининг Тошкент туманидаги “Учсада” МФЙнинг “Соҳил” кўчасига келтирувчи ҳамда Зангиота туманининг “Назарбек” ҳудудида жойлашган “Фаробий”, “Қиргузар” маҳаллаларига келтирувчи газ қувурларида таъмирлаш ишлари олиб борилганлиги сабабли, 15 январь куни соат 09:00 дан 17:00 га қадар “Учсада” МФЙдаги 70 та аҳоли хонадонларида, шунингдек, соат 13:00 дан 17:00 га қадар “Фаробий”, “Қиргузар” маҳаллаларидаги 400 та аҳоли хонадонларида табиий газ таъминоти вақтинчалик тўхтатилди. Таъмирлаш ишлари тугатилгандан сўнг, табиий газ таъминоти қайта тикланди.\nҚарши шаҳрининг Шайхали ҳудудидан ўтган юқори босимли газ қувурида пайвандлаш ишлари олиб борилгани сабабли бугун 15 январь куни соат 15:00 дан 17:00 га қадар Қарши шаҳрининг Равоқ, Узуннаво, Тўқманғит, Обидида Шайхали, Гулистон ва Кўчкак маҳаллалларида табиий газ таъминоти тўхтатилди. Таъмирлаш ишлари тугатилгандан сўнг, табиий газ таъминоти қайта тикланди.\nКорхоналарда қазиб чиқариш ва ишлаб чиқариш ишлари режалаштирилган режимда олиб борилмоқда. Барча корхоналарда 24 соатлик навбатчилик ташкил қилинган.\nЭслатиб ўтамиз, электр энергияси таъминоти билан боғлиқ масалалар бўйича 1154 ҳамда газ таъминоти масалалари бўйича 1104 қисқа телефон рақамларига мурожаат қилишингиз мумкин.\nТендерда қатнашиш учун таклифнома\nТанлов иштирокчиси учун анкета шакли\n17-18 февраль кунлари мамлакатимизда Гидроэнергетика соҳасида йирик форум ва кўргазма ўтказилади


Биз билган "матрасчилар" даври якунланди ёхуд Гризманн ҳам кетмоқда / CHAMPIONAT.asia\nБиз билган "матрасчилар" даври якунланди ёхуд Гризманн ҳам кетмоқда\n15 май 2019 21:25\nТеглар : Лионель Месси Франция Атлетико Барселона Антуан Гризманн\nФранциялик ўйинчи Антуан Гризманн тез орада "Атлетико" сафидан кетади, аммо қайси клуб томон йўл олиши ҳали маълум эмас.\nОрадан бир йил ўтиб фикри ўзгарди\nАнтуан Гризманн “Атлетико”да қолмайди ва шу ёзда бошқа клубга кетади – тўғри шунга ўхшаш гапларни икки йил ичида камида 10-15 маротаба эшитгансиз, аммо бу хабар юз фоиз тўғри. Мадрид клуби саҳифасига видео лавҳа жойлаштирди. Унда жамоа етакчисининг мурожаати акс этган бўлиб, ортга йўл йўқлиги ва бу хайрлашув экани айтилган.\n“Мени яхши кўрадиган мухлисларимга клубдан кетмоқчилигимни маълум қиламан. Янги иш билан шуғулланиб кўрмоқчиман. Бу қарорга келишим осон бўлмади, аммо шундай бўлиши керак экан. 5 йил ажойиб ўтди, клуб билан ўзимнинг катта совринларимни қўлга киритдим. Бу муҳим давр эди. Сизлар доим қалбимда қоласизлар, шунинг учун раҳбарият ва мураббийдан кейин бу ҳақида сизлар ҳам билишингизни истадим”, – деди Гризманн қисқа видеоси орқали.\nХайрлашув – қисқа, лўнда ва қисман сирли бўлди. Ёзда Гризманни қайси клуб сотиб олиши ҳали эълон қилингани йўқ. Француз бу ҳақида “Атлетико” эгаларига ҳам айтгани йўқ. Лекин ортиқча гап-сўзнинг нима кераги бор, ахир буни ҳамма билади-ку: бу "Барселона" бўлади, айнан каталонияликлар бир йил муқаддам бу трансферни амалга оширишларига бир баҳя қолганди ва улар янги имкониятга эга бўлишни интизорлик билан кутмоқдалар. Испаниянинг асосий спорт нашри — “Marca” бир неча кун аввал шундай хабар чоп этди: “Атлетико” ўйинчилари Антуан тез орада “Барселона”га кетишини англаб етдилар. Март ойида эса Каталониянинг “El Mundo Deportivo” газетаси Гризманн “Камп Ноу”га бориш учун маоши пасайиши – ҳозирги 23 млн евро ўрнига 16 млн еврога ҳам рози экани ҳақида хабар берган эди.\nТрансфер суммаси 120 миллион еврони ташкил қилади. Унинг "Атлетико" билан шартномасидаги товон пули эса 200 млн евро, лекин 1 июлдан бу маблағ 120 млн еврога пасаяди ва трансфер расман тасдиқланади. Муҳим: “Атлетико” бу пулларнинг барчасига эгалик қила олмайди, фақат 96 миллион еврони қўлга киритади – 24 млн евро эса “Реал Сосьедад”га тегади. Сабаби 5 йил аввалги келишувга кўра: агар клуб ўйинчини сотиб юборса, у ҳолда трансфер суммасининг 20%и “Реал Сосьедад”га тегишли бўлади (клуб ушбу пулларни “Аноэта” стадионини қайта таъмирлаш учун сарфламоқчи). “As” нашри маълумотларига қараганда, “Атлетико” ўйинчиси билан ҳеч қандай хафагарчиликсиз, барчаси учун миннатдорчилик билдирган ҳолда хайрлашар экан. “У кейинги мавсум “Атлетико” ўйинчиси бўлиб қолади. Сўзлари янада ишончли чиқиши учун Сересо қўшимча қилди: “Гризманн Месси билан ажойиб жуфтлик бўлиши мумкин. “Атлетико”да”. Ха, бироз ошириб юборди.\nДиего Симеоне доим эҳтиёткорлик билан Гризманнинг жамоадаги ўрни ҳақида гапириб, муаммоларни бироз яширгандек бўларди. “Бу мавзу очилганидан буён бунга фақат бир хил изоҳ бердим: унга бу ерда яхши эканини кўряпман, у ҳаммасидан мамнун, у жамоа сардори, унга бор меҳримизни берамиз. Лекин у нима ҳақида ўйлаётганини ва нима қилмоқчи эканини билмаймиз. У биз билан қолишига ишонамиз, аммо уни йўқотишдан ҳам қўрқмаймиз. Сабаби бирор нарсани ўзгартириш бизнинг қўлимизда эмас”. Шундай ҳам бўлди. Лекин нега ҳозир, ёзда эмас?! Гризманн баҳорнинг бошларида у ҳақида билдирилаётган миш-мишлар унга салбий таъсир кўрсатаётгани ҳақида айтганди: “Ҳар йили ўша-ўша гап. Булар ҳиқилдоғимга келди”. Ана энди уни бироз тинч қўйишади. Гризманн энди тинчгина янги ҳаётга тайёргарлик кўриши ҳам мумкин.\nГризманн ўтган йили “Барселона” сафига ўтиши мумкин эди. Аммо фикридан қайтиб, “Қарор” номли ҳужжатли фильмни намойиш этди\nИнсоният 2018 йил спортга ихтисослашган ҳужжатли фильмларни қайта кашф қилди. “Ювентус”, “Манчестер Сити”, “Бока Хуниорс” ва ҳаттоки, Англиянинг 3-лигасига тушиб кетаётган “Сандерленд” клубларининг ички структуралари ҳақида кетма-кет фильмлар намойиш этилди. Уларнинг энг омадсизи Гризманн ҳақидаги 30 дақиқалик “Қарор” ҳужжатли фильми бўлди: У ўзи лойиқ бўлганчалик шон-шарафга эришмади. Сабаби ўша пайт Жаҳон Чемпионати бўлаётганди – аудиториянинг бор эътибори мундиалга қаратилганди. Бундай олиб қараганда, биз "Атлетико" асосий ўйинчиси ҳаётининг икки ойини кўргандик, бой ва юлдузлари порлаб турган "Барселона"га, Чемпионлар Лигасида ғалаба қозониш учун чақиришганди. Камералар Антуанга апрелда қаратилди ва футболчи ё қўрқиб кетганди ёки иккиланиб қолганди: содиқлик ёки амбициялар, жонажон уй ёхуд шон-шухрат, жамоавий руҳ ёки шахсий ютуқлар? Бундай вақтда футбол дунёсига очилиш, қўрқуви ва ҳаяжонлари билан ўртоқлашишнинг ўзи катта гап. Гризманн эса ҳеч нимани яширмади, барчасини очиқчасига кўрсатди: аёли билан суҳбатлардан тортиб, опаси ва шу вақтнинг ўзида агенти билан ёзишмаларни ҳам.\nУшбу шоуда Гризманн хаёлидан нималар ўтаётганини билиш мушкул вазифа. Ҳа, бир йил олдин у қолганди, лекин иккиланиш ва фикрлар ўзгарган бўлса ҳам, қисман бўлган холос. Фильмда яққол кўриниб турган нарса иккиланишларнинг асосий сабаби – совринлар ютиш нияти. Антуан “Атлетико”да на Испания чемпиони бўлди ва на ЕЧЛ ғолиби бўла олди. “Чемпионлар Лигаси финалида икки марта мағлуб бўлиш – бу омадсизлик эмас, бу янада кучлироқ бўлиш учун имкон”, – деганди Гризманн. Айнан шу деталга "Барселона" қаттиқ урғу берди.\n2018 йилнинг 26 апрелида Гризманнинг опаси ва агенти Мод шундай деганди: “Уларнинг позицияси: асосий ўйинчи учун яхшигина пул ишлаб олиш. Сенинг танловинг: юқори маош эвазига “Атлетико”да қолиш, аммо бу клуб билан ЕЧЛ ғолиби бўлишинг эҳтимоли кам. Ёки маош камроқ олсанг ҳам, ЕЧЛ ғолиби бўлишинг мумкин бўлган жамоа — “Барса”га ўтиш. Улар сен билан Чемпионлар Лигасида ғолиб бўлишни исташаётганини айтишди. Сен эса “Атлетико”га қараганда, каталонлар билан бу ишни амалга оширишинг осонроқ.\nГризманн полда ўтириб, асабий ҳолда бир нуқтага қараб турарди. Кейинчалик у буни фаолиятидаги қийин давр деб атади: “Айниқса хотинимга оғир бўлган. Шу вазият юзасидан унинг фикрини билиш учун уни тунги учда уйғотгандим”.\n“Агар сен каталонлар билан ЕЧЛда ғалаба қозонсанг, бир қатор ғолиблар орасида бўласан. Агар “Атлетико”да бу совринни эга чиқсанг, тарихда қоласан”, – маслаҳат берган эди турмуш ўртоғи Эрика.\nАёлининг шу фикри қанчадир муддатга амал қилган кўринади. Гризманн кетмади. Кейинчалик бир неча интервьюларида бунинг сабабини тушунтиришга ҳаракат қилди:\n• “Агар уйингда сени яхши кўришса, ҳеч қаерга кетишни истамайсан. Мен ўзимни қулай ҳис этишим учун клуб вакиллари барча шарт-шароитларни яратиб беришган. Ҳаттоки, менга боғлиқ лойиҳалар ҳам ташкил қилишган. Мен ўзимни жамоанинг энг муҳим бўлагидек ҳис қилдим ва шу сабабли клубда қолдим”.\n• “Бу сақич танлаш эмас: менга унисини беринг, йўқ мана бунисини берақолинг дегандек. Бу келажак ҳақидаги қарор. Сиз бир йилни эмас, олдиндаги тўрт-беш йил ҳақида қайғуришингиз зарур. Бу муҳим ва жуда мушкул вазифа”.\n• Франциялик айниқса Диего Симеоне ва бир нечта шерикларининг ишончини алоҳида таъкидлаб ўтди. “Мен Чоло ва клубдаги бир нечта футболчиларга ишонаман. Улар ўсишида ёрдам бериб, улар билан ўз устимда ишлашни хоҳлайман”.\n• Бундан ташқари, Гризманн гап орасида бу қарорига “Мессининг лейтенанти” бўлишни истамаслиги таъсир ўтказганини ҳам айтиб ўтди. Бу ҳақида “Атлетико” бош директори Мигель Хиль Марин шундай деган: “Гризманн – бизнинг асосий ўйинчимиз. “Барселона”да эса Мессининг қўл остидаги харбий хизматнинг оддий аскари бўлиб қолар эди. У биз билан кўп нарсага қодир.\nХўш, у ҳолда бир йил ичида нималар ўзгарди?\n“Marca” нашрининг маълумотларига қаранда, Гризманн якуний қарорга келишида Диего Годиннинг клубдан кетгани асосий сабаб бўлган. Антуан уругвайлик билан қалин дўст эди. У кетганидан сўнг франциялик ҳеч кимга қўшилмай, камгап бўлиб қолди: бир тарафдан – ёзда “Интер”га ўтадиган Годин, бошқа тарафдан – янги мавсумдан “Бавария” шарафини ҳимоя қиладиган Лукас Эрнандес (айнан у ўтган йили Гризманни жамоада қолишга кўндирган эди) клубдан кетиб қолди.\nГодин – 2011 йил Симеоне қуришни бошлаган бугунги “Атлетико”нинг асосий тимсолларидан бири. Рақибни ҳам, баъзан ўзини ҳам аяб ўтирмайдиган, кези келса натижа учун жуда зерикарли футбол намойиш қиладиган жангчилар жамоаси. Айнан шу усул билан "Атлетико" мамлакатнинг бошқа жамоаларидан бир поғона юқорилай олди ва "Реал" ҳамда "Барселона"га яқинлашиб олди. Аммо у жамоа ўзининг энг юқори чўққисидан ўтиб бўлди ва энди унга ўзгартиришлар киритиш эмас, буткул бошидан қуриш зарур. Годин, Хуанфран, Гризманн – уларнинг барчаси "Атлетико" билан хайрлашиб улгурди. Айтишларича, Филипе Луис, Диего Коста ва Эрнандес ҳам яқинда шу ишни бажаради.\nГодин хайрлашув сўзларини айтаётганида, залда унга қўшилиб Гризманн ҳам бирга йиғлаганди. У "Атлетико" энди аввалгидек бўлмаслигини, ўзгаришлар даври келганини тушунганди. Энг асосийси эмас, балки салмоқли ўрин эгаллайдиган яна бир жиҳати – индивидуал совринлар ва обрў-эътибор. Сўнгги йиллар давомида ҳам Гризманн бир неча бор “Олтин тўп” ютгиси борлиги ҳақида айтиб ўтди, аммо якунда ФИФА “The Best” соврини учун кучли учликда бирорта ҳам француз бўлмаганини билгач (Модрич, Роналду, Салаҳ), ғазабини яшириб ўтирмади: “Афсус, йилнинг энг яхши футболчиси учун номзодлар орасида бирорта Жаҳон Чемпиони йўқ. “The Best” соврини ФИФА томонидан топширилишини инобатга олсак, бу бироз тушунарсиз. Номзодлар қай йўл билан сараланади билмайман, бизнинг қўлимиздан бошқа ҳеч нима келмайди”.\n2018 йил сентябрь ойида Гризманн ўзини Месси ва Роналду билан бир хил даражада кўраётганини айтди: “Мен ўйинни ўқий олиш, ҳужумдаги ҳаракатларим, ҳимояланишда ҳали яна ўсиб, ўйинимни кучайтиришим мумкин. Ўйлашимча, мен янада кўп гол уриб, самарали узатмалар бера оламан”. Аммо у Примерада - “Атлетико” сафида - атиги 15та гол урди. Бу кўрсатгични тезроқ яхшилаши керак. Ахир Антуан 28 ёшга тўлди, вақт эса жуда оз. У статистикасини фақат “Барселона”да ошириши мумкин. “Барса” айни кўламдаги трансфер кампанияси бошлаганди. Де Йонг аллақачон сотиб олинган, де Лигтнинг келиши деярли аниқ: “Барселона” апрель ойида Монакода Мино Райола билан учрашган ва ушба трансферга 70 миллион евро кифоя қилишини айтган.\nГризманн ҳали бундай “қиммат ўйинчилар” қуршовида бўлмаган эди.\n"Барселона" Фатини 100 миллион еврога сотмади 7


Британия ҳарбий-денгиз флоти таркибидаги кемалар сони етарли эмаслиги ошкор этилди\n12:35 / 21.11.2016 6355\nБуюк Британия ҳукумати қироллик ҳарбий-денгиз флотини модернизация қилиш бўйича режаларини қайта кўриб чиқмаса, у таҳдидлар қаршисида кучсизланиб қолиши мумкин. The Guardian газетасида чоп этилган мақолада шу ҳақда сўз юритилган.\nМамлакат парламентининг мудофаа масалалари бўйича қўмитасида қайд этишларича, қироллик флотидаги ҳарбий кемалар сони ҳозирнинг ўзидаёқ «анча камдир» ва ҳукумат 2035 йилгача эскирган фрегатларни алмаштириш бўйича режа борасида бир тўхтамга келмас экан, вазият янада қалтис тус олиши мумкин.\nБритания мудофаа вазирлиги бу вақтга келиб, мамлакатни атиги 19та эсминци ва фрегати билан мудофаа қила олади. Бу, қўмита раиси Жулиан Льюис таъбирига кўра «жуда ҳам камдир». Флот таркибининг янада қисқаришини, унинг сўзларига кўра, «қабул қилиб бўлмайди» ва бу ҳолат Буюк Британияни Россия ҳамда Яқин шарқ таҳдидлари қаршисида кучсизлантиради. Бундан ташқари, Лондон НАТО доирасидаги мажбуриятларини адо этиш имконидан маҳрум бўлади.\nДепутатнинг айтишича, 2023-2035 йилларда 13та фрегат армия сафидан чиқарилиши керак. Аммо, янги кемаларни қуриш жадвали ва уларни молиялаштириш «жиддий хавотирлар»га сабаб бўлмоқда.\n15 ноябрь куни маълум қилинганидек, 2018 йилда Буюк Британия ҳарбий-денгиз флотидаги кемаларга қарши «Гарпун» ракеталарини қайта ишлашга юборади. Аммо, мамлакат ҳукумати бу ракеталар ўрнини тўлдириш бўйича бирор чора ишлаб чиқмаган.\nБу эса, қироллик ҳарбий флотини рақиб кемаларига нисбатан кучсизлантиради.


Агар мамлакатимиз аҳолисининг 60 фоиздан зиёдини болалар ва ёшлар ташкил этишини ҳисобга олсак, ютуқларимиз кўлами нечоғли кенг эканлигини тасаввур этиш қийин эмас.\nМаълумки, мустақилликнинг илк йиллариданоқ, болалар ва ёшларга ғамхўрлик кўрсатиш, уларни ҳар томонлама қўллаб-қувватлаш, оилаларни ижтимоий ҳимоя қилиш, оналикни муҳофаза қилиш давлатимиз сиёсатининг устувор йўналишларидан бирига айланди. Кенг кўламли ислоҳотлар айнан соғлиқни сақлаш ва таълим тизимида олиб борилаётгани, айниқса, эътиборга молик.\nБолалар — бизнинг келажагимиз, улар жамиятнинг пойдевори ҳисобланади. Ушбу пойдеворнинг мустаҳкам бўлиши ҳуқуқий демократик давлат ва кучли фуқаролик жамияти барпо этиш мақсадимизга бевосита боғлиқ. Шу маънода, бу йўналишда бошланган ишлар муҳим аҳамиятга эга бўлиб, жорий йилнинг “Соғлом бола йили”, деб эълон қилиниши ҳам бунинг яққол тасдиғидир.\nБинобарин, давлатимиз раҳбарининг бевосита ташаббуси билан оилаларнинг ижтимоий-иқтисодий имкониятларини яхшилаш масаласи устувор вазифа сифатида эътиборда турибди. Шунингдек, қонунчиликка кўра, кичик бизнес ва хусусий тадбиркорлик, касаначилик билан шуғулланаётганларни қўллаб-қувватлаш борасида бир қатор изчил ва амалий ишлар рўёбга чиқарилаяпти. Муҳим бир жиҳат: давр талабларидан келиб чиққан ҳолда, соҳа қонунчилиги такомиллаштирилди. Хусусан, Ўзбекистон Республикасининг “Оилавий тадбиркорлик тўғрисида”ги Қонуни қабул қилинганини алоҳида қайд этиш жоиз. Мазкур ҳуқуқий ҳужжат ота-оналарга, айниқса, оналарга қўшимча имкониятларни яратиб берди. Эндиликда аёллар оиладан ажралмаган, фарзандлар тарбияси билан қатъий шуғулланган ҳолда меҳнат қилишлари мумкин.\nНавқирон авлоднинг ҳар томонлама етук инсон бўлиб вояга етишида нафақат таълим-тарбия, балки аҳоли ижтимоий ҳимоясини таъминлаш ҳам муҳим аҳамиятга эгадир. Шу маънода, ушбу йўналишга сарфланаётган маблағ мустақиллик йилларида беш баравар ўсди. Ҳар йили Давлат бюджетининг 60 фоизи соғлиқни сақлаш, таълим ва бошқа соҳаларни ривожлантириш, аҳоли, хусусан, болаларни ижтимоий қўллаб-қувватлашга йўналтирилмоқда. Бу анъана жорий йилда сақланиб, “Соғлом бола йили” Давлат дастури ижроси доирасида изчил амалга оширилмоқда. Фарзандларимизни жисмонан соғлом, маънан етук улғайишларида болалар ва ўсмирлар спортини ривожлантириш муҳим ўрин тутади. Шу боис спорт комплекслари нафақат шаҳарларда, балки қишлоқ жойларда ҳам барпо қилиниб, улар замонавий спорт жиҳозлари билан тўлиқ таъминланмоқда. Мустақиллик йилларида болаларимиз учун 1500 дан зиёд замонавий спорт объектлари қурилгани ҳам ана шундан далолатдир.\nОналик ва болаликни муҳофаза қилиш миллий моделимиз жаҳон эътирофига сазовор бўлди. Ўзбекистон ёш авлод саломатлиги йўлида энг кўп ғамхўрлик кўрсатаётган давлатлар ўнталигига кирди. Бу ушбу соҳада босқичма-босқич олиб борилаётган изланишлар натижаси, десак, муболаға бўлмайди. Хусусан, ҳомиладорлар ва туғадиган аёлларга тиббий ёрдам кўрсатувчи муассасалар зарур тиббий ускуналар билан жиҳозланмоқда, ҳудудларда замонавий перинатал марказлари барпо этилмоқда, қишлоқ жойлардаги ҳомиладор аёллар поливитамин комплекслари билан тўлиқ таъминланмоқда. Натижада 2000 йилдагига нисбатан туғма нуқсон (аномалия) билан туғилиш 1,8 баробар камайди. Болалар ўртасида ўткир респиратор вирус инфекциялари, зотилжам, бронхит, сколиоз билан касалланиш даражаси пасайди.\nБугун оналик ва болаликни муҳофаза қилиш масаласи тизимли характерга эга эканлигини кўрсатмоқда. Ушбу вазифани давлат ва жамият аҳамияти даражасига кўтариш, шубҳасиз, истиқболда бу борадаги ишлар кўламини кенгайтириш, унинг самарадорлигини янада оширишга хизмат қилади. Бу “Соғлом бола йили” Давлат дастурида белгиланган асосий масалалар қаторига киритилган бўлиб, унда ушбу йўналишда янги дастурни ишлаб чиқиш ва қабул қилиш белгиланган.\nЎзбекистон Республикаси Президентининг 2014 йил 1 августдаги қарори билан 2014 — 2018 йилларда Ўзбекистонда аҳолининг репродуктив саломатлигини янада мустаҳкамлаш, оналар, болалар ва ўсмирлар соғлиғини муҳофаза қилиш борасидаги Давлат дастури тасдиқланди. Мазкур Дастур юртимизда “Соғлом она — соғлом бола” тамойили асосида олиб борилаётган ишларнинг мантиқий давоми бўлди.\nДастур аҳолининг репродуктив саломатлигини мустаҳкамлаш, соғлиқни сақлаш тизимининг барча босқичларида оналар, болалар, ўсмирлар соғлиғини муҳофаза қилиш бўйича сифатли тиббий хизматлардан кенг ва бир хил фойдаланишни таъминлаш, тиббий ёрдам кўрсатишнинг барча босқичларида, айниқса, соғлиқни сақлаш тизимининг бирламчи бўғин муассасаларида оналик ва болаликни муҳофаза қилиш соҳасидаги тиббий кадрлар салоҳиятини мустаҳкамлаш, оналар, болалар ва ўсмирларга малакали, махсус ҳамда юқори технологик тиббий ёрдам кўрсатиш борасида замонавий инфратузилмани ривожлантиришга йўналтирилган. Айни чоғда аҳолини оналар, чақалоқлар, болалар ва ўсмирларни парваришлаш бўйича ўтказилаётган тадбирлар ва дастурларда қатнашишга фаол жалб этиш, соғлом турмуш тарзига амал қилиш, соғлиқни сақлашнинг ахборот тизимини такомиллаштириш, аҳолининг репродуктив саломатлигини мустаҳкамлаш, оналар, болалар ва ўсмирлар соғлиғини муҳофаза қилиш чора-тадбирларини амалга оширишда идоралараро ҳамкорлик ҳамда фаолиятни мувофиқлаштириш, унинг мониторингини йўлга қўйиш ва баҳолаш кўзда тутилган.\nДастур ўз доирасида 40 та лойиҳани қамраб олган. Улардан бири — ихтисослаштирилган тиббий хизмат кўрсатиш сифатини яхшилаш, тиббиёт ходимлари малакасини ошириш, болаларни эмлаш кўламини кенгайтириш, янги касалхоналар қуриш ва тиббиёт муассасаларини жиҳозлашга қаратилган. Дастур ижросига 205,3 млрд. сўм ҳамда 206,4 млн. АҚШ доллари миқдорида маблағ йўналтирилиши мўлжалланган.\nТаъкидлаш керакки, дастурда аниқ чора-тадбирлар белгиланган бўлиб, уларнинг аксарияти ҳаётга самарали татбиқ этилмоқда. Масалан, ҳар ойда фертиль ёшдаги аёллар, болалар ва ўсмирлар саломатлигини мустаҳкамлаш ҳафталиги ёки ҳар йили чекка ҳудудлардаги аҳоли “Ҳеч ким меҳр ва эътибордан четда қолмасин!” шиори остида республика ихтисослаштирилган илмий-амалий тиббиёт марказлари ва муассасаларнинг юқори малакали мутахассислари иштирокида чуқурлаштирилган тиббий кўрикдан ўтказилмоқда.\nШу билан бирга, дастурга кўра, турмуш қураётган ёшларни тиббий кўрикдан ўтказиш сифатини яхшилаш, улар орасида соғлом турмуш тарзини, туғма ва ирсий касалликлар билан туғилиш ҳамда яқин қариндош-уруғлар ўртасидаги никоҳларнинг олдини олиш бўйича мақсадли тарғибот ишлари олиб борилади. Ҳомиладор аёлларга ва гўдакларга перинатал ёрдамларни кўрсатишни такомиллаштириш асносида Қорақалпоғистон Республикасида, Самарқанд, Қашқадарё ва Андижон вилоятларидаги болалар кўп тармоқли тиббиёт марказларида неонатал хирургия бўлимлари ташкил қилиниб, замонавий тиббий ускуналар билан жиҳозланади. 11 перинатал маркази ҳамда Республика ихтисослаштирилган акушерлик ва гинекология илмий-амалий тиббиёт маркази ҳамда унинг 4 та минтақавий филиали ҳам замонавий тиббий жиҳозлар билан таъминланади.\nМухтасар айтганда, оналик ва болаликни муҳофаза қилиш борасида рўёбга чиқарилаётган саъй-ҳаракатлар, ўз навбатида, бутун жамиятда соғлом ва барқарор муҳитни қарор топтиришга, пировардида юртимизни янада тараққий эттиришга хизмат қилади.\nМазкур рукндаги бошқа мақолалар: « Ўзбекистон суд-ҳуқуқ ислоҳотларининг натижалари БМТ Бош ассамблеясининг расмий ҳужжатида ўз ифодасини топди\tЎзбекистон Республикаси Олий Мажлиси Сенати ўн бешинчи ялпи мажлисининг очилиши тўғрисида »


Туркияда карантинга кетаётган автобус йўловчилари нега жанжал кўтарди? (видео) — Sof.uz\nТуркияда карантинга кетаётган автобус йўловчилари нега жанжал кўтарди? (видео)\n18.03 12:10 1124 Тиббиёт\n17 март куни Париждан Истанбулга қўнган самолёт йўловчилари карантинга жойлаштирилди, Бу ҳақда Diken нашри хабар бермоқда.\nЙўловчиларни аэропортдан карантинга олиб кетаётган автобус полиция ва бошқа давлат хизматчилари томонидан йўлда тўхтатилган. Ходимлар карантин қоидаларига зид равишда автобусдан ёш қизни туширишган ва давлат автомашинасида олиб кетишган. Шундан сўнг автобуснинг қолган йўловчилари қаттиқ эътироз билдиришди.\nЙўловчиларнинг таъкидлашича, ушбу қиз давлат амалдорининг фарзанди бўлиб, отаси шахсий манфаати учун ҳукумат кучидан, яъни полициядан фойдаланган. Йўловчилар эса, давлат хизмат ходимларидан ноқонуний равишда фойдаланилганидан ва карантин қоидалари қўпол равишда бузганлигидан қаттиқ ранжиган.\nТуркия автобус коронавирус карантин давлат амалдорининг қизи\n7.04 17:58 20179\n5.04 23:55 9802\n7.04 17:30 5254\nБугун, 19:21 88 Жаҳон\nБугун, 18:29 771 Ўзбекистон\nБугун, 18:17 252\nБугун, 17:43 622


Иссиқлик таъминоти учун сувнинг ҳароратига қараб пул тўлаш тартиби ўрнатилади — Қурбон Турсунов | Qalampir.uz\nИссиқлик таъминоти учун сувнинг ҳароратига қараб пул тўлаш тартиби ўрнатилади — Қурбон Турсунов\nЖамият\t30 Октябрь 16:08 3836\nИссиқлик таъминоти учун ҳисоблагич орқали пул тўлаш тартиби жорий қилинади. Бунда аҳоли сувнинг ҳароратига қараб тўлов қилади. Бу ҳақда Уй-жой коммунал хизмат кўрсатиш вазири ўринбосари Қобил Турсунов жорий йилнинг 28 октябрь куни АОКАда бўлиб ўтган матбуот анжуманида маълум қилди.\n“Бундан кейин барча лойиҳаларимиз марказий ҳисоблагич орқали амалга оширилади. Иссиқлик таъминотига ҳам ҳисоблагич билан тўлаш белгиланди. Бу жорий йилдан бошланди. Улгуржи истеъмолчилар ҳисоблагич орқали пул тўлайди. Фақат аҳоли метр квадратдан келиб чиқиб ҳисобланади. Иссиқ олса ҳам, совуқ олса ҳам бир хил пул тўлайди. Масалан, ташқи ҳаво ҳарорати юқори бўлган пайтда, биз ҳам иссиқлик таъминоти корхонасида ҳароратни баландроқ қилишимиз керак. Табиийки газ сарфи кўпаяди. Лекин аҳоли томонидан тўланадиган сумма бир хил”, деган вазир ўринбосари.\nҚобил Турсунов сўзида давом этиб, ҳозир одамлар 70 даражали сувга ҳам, 60 даражага ҳам, 75 даражага ҳам бир хил тўлов қилмоқда. Ҳисоблагич бўлса, одамлар юқори ҳароратли сув учун кўпроқ, паст ҳароратли сув учун камроқ пул тўлайди.\n“Афсуски, бу лойиҳани энди амалга оширяпмиз, бундан кейин бўладиган лойиҳалар ҳисоблагич билан амалга оширилади”, деб таъкидлади у.\nАввалроқ, Ўзбекистонда аҳолининг иссиқлик таъминотидан қарздорлиги 2 трлн 100 млн сўмга етгани ҳақида хабар берган эдик.\n03 Декабрь 14:30 58454\n03 Декабрь 15:41 42375\n03 Декабрь 20:24 37251\n03 Декабрь 17:49 31332\n04 Декабрь 11:13 25350


Европа Иттифоқи Хитойга рақобатчи бўлмоқчи | Azon.uz - Ахборот-таҳлилий портал\n685 09:00 02.12.2021\nЕвропа Иттифоқи Хитойнинг ривожланаётган мамлакатлардаги “Бир камар – бир йўл” лойиҳасига муқобил сифатида 300 миллиард евролик инфратузилма инвестиция дастурини тайёрлади.\n“Евроньюс”нинг хабар беришича, Европа комиссияси раиси Урсула фон дер Ляйен Брюсселдаги матбуот анжуманида Евроиттифоқининг Global Gateway деб номланган янги стратегиясини тақдим этди.\nФон дер Ляйен мамлакатлар барқарор ва юқори сифатли лойиҳалари учун ишончли ҳамкорларга муҳтож эканини таъкидлади ҳамда Global Gateway Европа Иттифоқининг дунё бўйлаб инфратузилмани ривожлантириш бўйича инвестиция режаси ва йўл харитаси эканлигини айтди.\nGlobal Gateway доирасида 2027 йилгача 300 миллиард евро жалб этилади. Бу пуллар биринчи навбатда бутун дунё бўйлаб яшил ва рақамли трансформацияни қўллаб-қувватлаш учун ишлатилади. Фон дер Ляйеннинг таъкидлашича, Хитой инвестициялари билан боғлиқ тажрибани бошидан ўтказган мамлакатлар яхшироқ ва ўзгача таклифларга муҳтож. У Global Gateway стратегияси Хитой ташаббусига муқобил бўлишини маълум қилди.\nРежага кўра, ЕИ 2027 йилгача ривожланаётган мамлакатларнинг инфратузилма инвестицияларига 300 миллиард евро ажратади. Ушбу ресурс рақамли трансформация, телекоммуникация, транспорт, энергетика ва соғлиқни сақлаш каби соҳаларга йўналтирилади.\nМахсус Европа Иттифоқи Хитой рақобат\n586 22:50 17.01.2022\n1363 22:25 17.01.2022\n236 22:05 17.01.2022\n1529 20:03 17.01.2022


23:27 / 07.06.2017 1971 pdf Ўқиш режими + -\nБандаларига тўғри йўлни кўрсатувчи Илоҳий Китобни нозил этган Аллоҳ таолога ҳамд бўлсин! Набий ва элчиларнинг шарафлиси бўлган Муҳаммад алайҳиссаломга, аҳли оилаларига ва жамики асҳобларига салоту саломлар бўлсин!\nАллоҳ таоло бу умматни Қуръони Карим билан улуғ қилди. Аллоҳ таоло у билан ҳукм қилди, фазл бўлди. Кимки буни тарк қилса, Аллоҳ таоло унга қийин қилди. Кимки Қуръони Каримдан бошқасидан тўғри йўлни изласа, Аллоҳ таоло уни адаштиради. Қуръони Карим тўғри йўлдаги мустаҳкам арқон кабидир. Қуръони Карим билан адашмайдилар. Бандалар у билан зийнатланадилар. Олимлар ундан тўймайдилар. Унинг ажойиботлари тугамайди.\nКим ундан гапирса, тўғри сўзлайди. Ким унга амал қилса, ажр олади. У билан ҳукм қилган адолатли бўлади. Кимки унга чақирса, тўғри йўлга йўллаб қўйилади. Аллоҳ азза ва жалла Қуръони Каримни улуғ сифатлар билан сифатлади ва у албатта тўғри йўлга йўллайди: «Алиф. Лаам. Мийм. Бу китобда шак-шубҳа йўқ, у тақводорларга ҳидоятдир» (Бақара,1-2 оятлар)\nҚуръони Карим одамлар учун ҳидоятдир:\n«Рамазон ойики, унда одамларга ҳидоят ҳамда ҳидояту фурқондан иборат очиқ баёнотлар бўлиб Қуръон туширилгандир» (Бақара, 185-оят).\nАллоҳ таоло Қуръони Каримни қалбларни тирилтирадиган руҳ деб сифатлади. «Ана шунга ўхшаш, Биз сенга Ўз амримиздан бир руҳни ваҳий қилдик»\nТўғри йўлга ҳидоят қиладиган Қуръони Карим улуғ башоратларни кўтаргандир:\n«Албатта Қуръон энг тўғри йўлга ҳидоят қилур ва яхши амалларни қилувчи мўминларга, албатта ўшаларга, улуғ ажр борлиги хушхабарини берур. Албатта, охиратга иймон келтирмайдиганларга, ўшаларга, аламли азобни тайёрлаб қўйдик» (Исро сураси, 9-10‑оятлар).\nҚуръони Карим огоҳлантирувчи Фурқондир. «Оламларни огоҳлантирувчи бўлсин учун бандасига Фурқонни нозил қилган Зот баракотли, улуғдир» (Фурқон сураси, 1-оят).\nАллоҳ таоло Қуръонни шифо, ҳидоят ва раҳмат қилиб туширди: «Эй одамлар! Сизга ўз Роббингиздан мавъиза, кўксингиздаги нарсага шифо, мўминларга ҳидоят ва раҳмат келди» (Юнус сураси, 57-оят).\nҲозир биз Рамазон ойи кунларидамиз. Шу ойда Қуръони Карим нозил бўлиши бошланган. Рамазон ойида Лавҳул маҳфуздан дунё осмонига Қуръони Каримни туширди. Рамазон ойида ҳар кеча Жаброил алайҳиссалом келиб Набий алайҳиссаломга Қуръони Каримдан сабоқ бердилар.\nҚуръони Каримни ўрганиб, уни ўргатганларга улуғ ажрни тайёрлаб қўйган. Уларни бу умматнинг яхшилари қилди. Расулуллоҳ соллаллоҳу алайҳи васаллам айтадилар: «Сизларнинг яхшиларингиз Қуръонни ўрганиб, ўргатадиганингиздир» (Имом Бухорий ривояти).\nНабий алайҳиссалом дедилар: «Кимки Аллоҳнинг китобидан бир ҳарф ўқиса, унга бир яхшилик ёзилади, у бир яхшиликка ўнта яхшилик бўлади. Алиф лаам миймни бир ҳарф демайман ва лекин алиф бир ҳарф, лам бир ҳарф, мийм бир ҳарф» (Имом Термизий ривояти).\nОдамлар мана шу улуғ ажр ва юксак фазл учун мусобақалашадилар. Уни тиловат қилишга, ёдлашга, ҳукмларига амал қилишга, ундаги мавъиза ва қиссалардан ибрат олишга интиладилар. Олимлар ҳадис ўқиш ва илмни таълим олишни тўхтатиб, Рамазонда Қуръони Каримга юзланадилар. Улардан уч кунда бир хатм қиладиганлари бор. Баъзилари ҳар икки кунда бир хатм қиладилар ва яна бошқалари ҳар кунда бир хатм қиладилар.\n«Қуръонни бир ойда бир хатм қилиш суннатдир, агар қодир бўлса, бир кунда бир хатм қилиш, агар қила олса, ҳар уч кечада бир хатм қилинглар» (Имом Бухорий, Аҳмад ва Абу Довуд ривояти).\nҚуръони Каримдан юз ўгиришни бир неча тури бор: уни эшитишни ташлаб қўйиш, уни ҳукмини қўлламаслик, тадаббур қилмаслик, унга амал қилмаслик, қалб ва бадан касалланганда у билан шифоланмаслик.\n«Ва Пайғамбар: «Эй Роббим, албатта, менинг қавмим ушбу Қуръонни тарк этдилар», деди» (Фурқон сураси, 30-оят).\nЭй дўстим, агар Қуръони Каримдан фойда олишни истасанг, уни тиловатини ва уни эшитишни қалбингда жамлагин. Уни эшитишни одат қилгин. Қуръони Каримдан гапириладиган жойга чақирилсанг, у ерда ҳозир бўлгин.\n«Албатта, бунда қалби борларга ва зеҳн билан қулоқ осганларга эслатма бордир» (Қоф сураси, 37-оят).\nУсмон ибн Афвон розияллоҳу анҳу айтадилар: «Агар қалбларингизни покласангиз, Аллоҳ таолонинг каломига тўймайди».\nҲасан розияллоҳу анҳу айтади: «Эй одам боласи! Агар Қуръонни ўқисанг, кейин унга ишонсанг, дунёда маҳзунлигингни узун қилади, дунёда хавфингни қаттиқ қилади, дунёда йиғингни кўпайтиради».\nАммо мунофиқ ва дангасаларнинг Қуръони Каримга бўлган ҳолати Авс ибн Абдуллоҳ айтгани каби бўлади: «Мунофиқ Қуръон ўқишидан кўра харсанг тошни кўчириши осонроқдир».\nЭй биродарим! Вақтларингни тақсимлашга ҳарис бўл. Қуръони Карим ўқишга ҳафсала қилиб, қатъиятли бўл. Агар ўзинг учун ҳар намоздан кейин Қуръони Карим ўқишни тартиблаб олсанг, жуда яхши ишни қилган бўласан. Агар Қуръони Каримни масжидда ўқисанг, сенга Набий алайҳиссалом айтганларидек улуш (савоб) бўлади. «Ҳар бир тақводорнинг уйи масжиддир. Кимнинг уйи масжид бўлса, Аллоҳ таоло унга раҳм қилишига, тўғри йўлга ўтишига ва жаннатдаги Аллоҳ таолонинг розилиги бўлишига кафилдир» (Табароний ривояти).\nБу борада ҳимматингни қисқартирма. Уч кунда ёки ундан кам муддатда хатм қиладиганлардек бўлишга ҳаракат қил. Бу кунлар фазилатли. Салафлар бундай кунларда уйларида ҳам, йўлларида ҳам Қуръони Карим ўқирдилар. Солиҳлардан бир киши дўстларига насиҳат қилди: «Менинг олдимдан чиққанингиздан кейин бўлиниб кетинглар. Шояд шунда баъзиларингиз йўлида Қуръон ўқиса. Агар бирга кетсангиз, гаплашиб кетасизлар».\nАллоҳ таолонинг раияти остидаги ҳар бир киши қўл остидагиларни Қуръони Карим ўқишга ундаши лозим. Уларни Қуръони Карим ёдлашга шижоатлантирсин. Улуғ ажрга эга бўлишлари учун уларга (Қуръон ёдловчиларга) қимматбаҳо мукофотлар тайинласин. Уларга ундовчининг ажри ҳам бажарувчиларники каби бўлади. Яхшиликка чақирувчи киши яхшиликни қилган киши каби бўлади.\nХонадонларимиз Қуръони Карим тиловати ва зикр эшитилиб турадиган салаф солиҳларни хонадонлари каби бўлсин!\nАмалларни чиройли суратда адо этмасдан рўзангни бузиб қўйма\n16:20 / 07.06.2017 2366\n23:30 / 07.06.2017 2682\nРўзанинг турлари тўрттадирЛозим рўза.Лозим рўза иккига фарз ва вожибга бўлинади.Фарз рўза. У ҳам иккига тайин қилинган ва тайин қилинмаган фарз рўзага давоми...\n5298 17:30 / 23.05.2017\n2693 14:25 / 10.06.2017\n9703 16:45 / 01.06.2017\n2758 18:18 / 16.06.2017


Ёш тадбиркорлар ва фермерлар форуми ўтказилишини эълон қилинади\nБИЗ МУСТАҚИЛ ЮРТНИНГ МУСТАҲКАМ ҚАНОТЛАРИМИЗ!\nТадбиркорлар ва ишбилармонлар ҳаракати – Ўзбекистон Либерал-демократик партияси мамлакатимиз мустақиллигининг 25 йиллиги муносабати билан “Гўзал ва бетакроримсан, муқаддас Ватаним, жоним сенга фидо, Ўзбекистоним!” деган эзгу ғоя остида\nЁШ ТАДБИРКОРЛАР ВА ФЕРМЕРЛАР ФОРУМИ\nўтказилишини эълон қилади.\nМустақиллик йилларида мамлакатимизда Президент Ислом Каримовнинг ташаббуси ва раҳнамолигида жисмонан ва маънан баркамол авлодни тарбиялаш, кичик бизнес ва фермерлик ҳаракатини ривожлантириш борасида амалга оширилаётган ислоҳотлар самараси ўлароқ эртанги кунимизнинг ҳал қилувчи кучи сифатида янги ёшлар авлоди ва ёш мулкдорлар қатлами майдонга кириб келди. Давлатимиз раҳбарининг “Эртанги кунимизнинг энг катта кучи, керак бўлса, замини нимага асосланади, деган саволга мен ёшларимиз, ёшларимиз ва яна бир бор ёшларимизга, деб жавоб бераман” деган сўзлари замирида мана шу авлод салоҳиятига бўлган ишонч мужассамдир.\nБугун минглаб ёш тадбиркорлар ва фермерлар “Биз бугун сафдамиз!” деган чақириқ билан Ватанимиз тараққиётига муносиб ҳисса қўшишга интилмоқда. Ёш тадбиркорлар ва фермерлар форумининг асосий мақсади ёш тадбиркорлар ва фермерлар қўлга киритаётган ютуқларни тарғиб қилиш, уларни янги марраларга ундаш ва улар учун мулоқот майдонини яратишдан иборат.\nФорум доирасида кичик бизнес ва фермерликни ривожлантириш истиқболларига бағишланган давра суҳбатлари, илғор тадбиркорлар ва фермерлар иштирокидаги мастер-класслар, янги бизнес ғоялар ва лойиҳаларнинг тақдимотлари, фотокўргазмалар ташкил этилади. Тадбирларда Олий Мажлис Қонунчилик палатаси депутатлари, давлат органлари ва жамоат ташкилотлари раҳбарлари, республиканинг турли худудларидан ёш тадбиркорлар ва фермерлар иштирок этишади.\nЁш тадбиркорлар ва фермерларни, кичик бизнес ва фермерлик ҳаракати ривожига ўз ғоялари ва лойиҳалари билан ҳисса қўшишни истайдиган ташаббускор ёшларни Ўзбекистон ёш тадбиркорлар ва фермерлар форумининг мулоқот майдонига чорлаймиз!


13:55 / 25.09.2019 1532 pdf Ўқиш режими + -\nУшбу ояти кариманинг маъноси хусусида қадимги ва ҳозирги тафсирчиларимиз ўзларидаги илм, маърифат ва бошқа тушунчаларга кўра, бир неча хил фикрлар айтганлар. Жумладан, Ибн Аббос, Икрима, Ҳасан ва Қатода розияллоҳу анҳумлар ҳам бу оятни «Осмонлару ер бир-бирига битишган бир нарса эди, Биз уларнинг орасини очдик, сўнгра сувдан тирик нарсаларни пайдо қилдик» деб тафсир қилгани ривоят қилинган.\nҲозирги замондаги баъзи тафсирчиларнинг фикрлари ушбу маънога яқин келади. Унга биноан осмону ер, юлдузлару қуёш – ҳамма-ҳаммаси бир бутун эди. Сўнгра Аллоҳнинг иродаси ила кўп айланиш ва ички портлашлар оқибатида парчаланиб, алоҳида-алоҳида бўлиб кетди. Қуёш алоҳида, ер алоҳида, ой алоҳида, юлдузлар алоҳида ва бошқа нарсалар ҳам алоҳида бўлди. Сувдан эса барча тирик нарсалар, инсонлар, ҳайвонлар ва набототлар пайдо қилинди.\nБуларнинг ҳаммаси фикр ва назариялардир. Ҳаммаси ҳам ояти кариманинг маъносини тушунишга уринишдир. Оятнинг ҳақиқий маъносини Аллоҳнинг Ўзи билади. Биз эса оятнинг маъносини онгимиз етганича тушунишга ҳаракат қиламиз, холос. Қуръон ҳақиқий илоҳий Китоб бўлганидан ҳамда замонлар оша инсоннинг ўзгарувчи илмидан доимо устун туришидан қувонамиз. Иймонимиз янада мустаҳкам бўлади. Илмий кашфиётлар, хусусан, назарияга боғлиқ илмлар бугун бир фикрни айтса, эртага бошқасини айтади. Аммо Қуръон мағрур ва собит туради. Илмий назариялар ўзгарувчан, Қуръон ўзгармасдир. Шу билан бирга, Қуръон илмий назариялар тўплами ҳам эмас. Балки баъзан илмга оид маълумотларга мурожаат қилса ҳам, уларни иймонга даъват йўлида ишлатади. Ана шунда ҳақиқий илм эгалари ҳидоят топадилар. Шу ўринда ҳозирги кун илмининг фалакиёт назарияси Қуръони Карим бундан ўн тўрт аср илгари бир оятнинг ярмида айтиб ўтган маълумотни такрорлаётганини ҳам эслатмоқчимиз. Фақат илмий далилга ишонамиз, дейдиганлар Қуръоннинг илоҳий Китоб эканига энди тан беришлари керак. Акс ҳолда даъволари ноҳақ бўлиб чиқади.\n«...ва сувдан ҳар бир тирик нарсани қилганимизни…» деган маънони Қуръондан бир минг тўрт юз йил кейин такрорлаган айрим одамлар улуғланмоқда. Кишилар уларга таҳсинлар ўқимоқда. Номлари кўкларга кўтарилмоқда. Аммо нега бу ҳақиқатни бир минг тўрт юз йил илгари таъкидлаган Китобнинг илоҳийлигини тан олмайдилар? Агар одамлар ҳақиқатда ҳам илм эгалари бўлсалар, илмий далилга ишонсалар, шу ҳақиқатни бундан бир минг тўрт юз йил илгари айтган Қуръонга «Иймон келтирмайдиларми?»\nИлм-фан анчагина ривожланиб олгачгина, ҳужайранинг асосий қисми саналган ситоплазманинг 80 фоизи сувдан иборат экани бизга маълум бўлди. Сўнгги тадқиқотларнинг кўрсатишича, кўп организмлар 50-90 фоиз атрофида сувдан таркиб топган экан, шунингдек, ҳар бир тирик жон яшаш учун сувга ўта муҳтож экани ҳам маълум нарса.\nЎн тўрт аср илгари инсониятга ҳар бир тирик нарса сувдан яратилгани маълум нарсамиди? Бунинг устига, ҳар доим сув тақчил бўлиб келган Араб саҳроларида яшаган кишининг шунчалик даражадаги «топқирлиги» қанчалик ҳақиқатга яқин?\nﭝ ﭞ ﭟ ﭠ ﭡ ﭢﭣ ﭤ ﭥ ﭦ ﭧ ﭨ ﭩ ﭪ ﭫ ﭬ ﭭ ﭮ ﭯ ﭰ ﭱ ﭲﭳ ﭴ ﭵ ﭶ ﭷﭸ ﭹ ﭺ ﭻ ﭼ ﭽ ﭾ ﭿ\n«Аллоҳ ҳамма жонзотни сувдан яратди. Бас, улардан баъзилари қорни билан юради, баъзилари икки оёқ билан юради ва баъзилари тўрт (оёқ) билан. Аллоҳ Ўзи хоҳлаган нарсани яратур. Албатта, Аллоҳ ҳар бир нарсага қодирдир» (45-оят).\nБундан олдинги оятларда булутларнинг ҳайдалиши, улардан ёмғир ёғиши, тоғ каби юксаклардан дўл тушиб, кимларгадир мусибат етказиши, кимларнидир четлаб ўтиши, чақмоқ чақиши ва кечаю кундузнинг алмашиниши каби Аллоҳнинг Биру Борлигига, чексиз қудратига далолат қилувчи табиат ҳодисаларига диққат қаратилган. Ушбу оятда эса кишиларнинг эътибори ер юзидаги жониворларга тортилмоқда:\n«Аллоҳ ҳамма жонзотни сувдан яратди».\nБу қуръоний ҳақиқат. Бошқалар нима дейишининг аҳамияти йўқ. Чунки ҳамма, ким бўлишидан қатъи назар, тахмин билан гапиради. Аллоҳ эса доимо ҳақни сўзлайди. Қуръонда «Аллоҳ ҳамма жонзотни сувдан яратди», дейилганми, демак, шундай. Аллоҳдан бошқа барча бирлашиб, сув ва ундан бошқа ҳамма воситаю ашёларни ишга солганда ҳам, бирорта жониворни ярата олмаган, ярата олмайди ҳам. Энг арзимас саналганларини ҳам Аллоҳдан бошқа ҳеч қандай зот ярата олмаган. Дунёдаги саноғига етиб бўлмайдиган жонзотларнинг ҳар бири Аллоҳ таолонинг Биру Борлигига ёрқин далилдир. Бунинг устига, уларнинг турли-туманлигини айтмайсизми?!\n«Бас, улардан баъзилари қорни билан юради...»\nУларни қорни билан юрадиган қилиб яратган Зот – Аллоҳ. У Зотдан бошқа ким бунақа жонзотни ярата олади?!\n«...баъзилари икки оёқ билан юради ва баъзилари тўрт (оёқ) билан».\nУларни ҳам Аллоҳ шу қобилият билан яратган. У Зотдан бошқа ким икки ёки тўрт оёқ билан юрадиган жониворларни ярата олади?!\n«Аллоҳ Ўзи хоҳлаган нарсани яратур».\nУнинг хоҳишини чеклайдиган зот йўқ. Хоҳлаган шаклда, хоҳлаган сифатда, хоҳлаган сийратда яратаверади.\n«Албатта, Аллоҳ ҳар бир нарсага қодирдир».\nУнинг қудрати чексиздир. Шунинг учун ҳам У Зотга иймон келтириб, ибодат қилмоқ шарт.\n«У сувдан башар яратган ва уни насл-насаб, қуда-анда қилиб қўйган Зотдир. Роббинг қодир Зотдир» (54-оят).\nАраб тилига хос бўлган хусусиятлар боис тафсирчи уламоларимиз ояти каримадаги «насл-насаб»га «ўғил», «қуда-анда»га «қиз» деб маъно берганлар. Чунки бир уруғ ёки оиланинг насаби сақланишига ўғил бола сабаб бўлса, бошқалар билан қуда бўлишига қиз бола сабаб бўлар экан. Шунда\n«У сувдан башар яратган ва уни насл-насаб, қуда-анда қилиб қўйган Зотдир» жумласининг маъноси «Аллоҳ сувдан одам яратган ва ўша одамни эркак ва аёл қилиб қўйган Зотдир» дегани бўлади.\nБунга Аллоҳдан ўзга ким қодир бўлади? Ҳеч ким!\n«Роббинг қодир Зотдир».\nЭй Пайғамбар, сенинг Роббинг ҳар бир нарсани, шу жумладан, арзимаган сувдан мураккаб инсонни ҳам яратишга қодир Зотдир.\n05:09 / 05.10.2019 1508\n15:05 / 25.09.2019 1716\n5360 18:40 / 12.03.2019\nЙўқ Қасамки, агар у бу йўлидан қайтмаса, албатта, Биз уни пешонасидан тутамиз. Ўша ёлғончи, адашган гуноҳкор пешонани тутиб жаҳаннамга отурмиз Алақ сураси, давоми...\n2799 18:02 / 15.10.2018\n1057 10:00 / 01.06.2020\n4538 19:40 / 14.01.2019


АҚШнинг собиқ президенти Трамп ўз ижтимоий тармоғини ишга туширмоқчи\nАҚШнинг собиқ президенти Дональд Трамп ватандошлари билан мулоқотини тиклаш учун икки-уч ойдан кейин ўз ижтимоий тармоғини тузишни режалаяпти. Бу ҳақда Трампнинг маслаҳатчиси Жейсон Миллер маълум қилди.\n“Мен собиқ президент ижтимоий тармоқларга икки-уч ойдан кейин қайтади, деб ўйлайман. Боз устига бу ишни у ўзининг ижтимоий тармоғи орқали амалга оширади”, деган Миллер Fox News телеканалига берган суҳбатида.\nТрампнинг маслаҳатчиси янги платформа мавжуд ижтимоий тармоқлар орасида энг оммалашган тармоқ бўлишини, “у ижтимоий тармоқ дунёсини тўла ўзгартириб юбориши”ни тахмин қилган.\nМиллер собиқ президент мазкур лойиҳа бўйича қатор учрашувларни ўтказганини маълум қилган. Маслаҳатчига кўра, Трампнинг ниятига “кўплаб ширкатлар” қизиқиш билдирган.\nАҚШдаги йирик ижтимоий тармоқлар шу йил 6 январида Вашингтонда содир бўлган тартибсизликлар ортидан Трампга тегишли аккаунтларни блоклаб қўйганди. Ижтимоий тармоқ масъулларига кўра, Трамп ўз баёнотлари билан ўзини дастаклаган намойишчиларни билвосита зўравонликка ундаган.\nСўровларга кўра, Трамп республикачиларни қўлловчи америкаликлар орасида ҳалигача машҳурликни сақлаб қолган. У ҳали-бери сиёсий майдондан чекинмаслигига ишора қилган.


Коронавируснинг янги штамми қандай юқяпти? Мутахассис тушунтириш берди | Qalampir.uz\nКоронавируснинг янги штамми қандай юқяпти? Мутахассис тушунтириш берди\nСаломатлик\t04 Январь 18:46 24033\nМаълумки, охирги вақтларда дунёнинг кўплаб мамлакатларида, айниқса, Европада минтақасида коронавируснинг янги штамми аниқланиб, ушбу хасталикка чалинганлар сони ортиб бормоқда. Шу боис Ўзбекистон қатор мамлакатлар, хусусан коронавируснинг янги штамми дояси саналаётган Буюк Британия билан ҳам авиақатновларни тўхтатди. Хўш, ушбу хавфли вируснинг янги штамми қандай? У эскисидан нимаси билан фарқланади. Ўзбекистон Республикаси Соғлиқни сақлаш вазирлиги ҳузуридаги Коронавирусга қарши курашиш штаби аъзоси Севара Убайдуллаева бу ҳақда маълумот берди.\n“2020 йил коронавирус пандемияси билан эсда қолди. Бу вируснинг асоратларини аввалига тушунмадик. Шунга қарамасдан, ўз вақтида бу касалликни даволаш, касаллик асоратларининг олдини олиш ва тарқалишини назорат қилиш орқали коронавирусдан касалланиш ҳолатларининг нисбатан камайишига эришдик”, дейди Севара Убайдуллаева.\nМутахассиснинг маълум қилишича, ҳозирда мамлакатда коронавирус инфекцияси билан бир қаторда юқумли бўлган бошқа инфекциялар ҳам назоратга олинган.\n“Бу кўчаларда бемалол юришимиз мумкин, дегани эмас. Сабаби, ҳозир дунёда ҳам, юртимизда ҳам коронавирус инфекцияси тўлиқ йўқ бўлиб кетмади. Айниқса, бу инфекция бошқа вируслардан фарқли ўлароқ, тез-тез мутацияга учрамоқда. Хусусан, Буюк Британияда мутацияга учраган янги штамми тезлик билан тарқалмоқда. Охирги сутка давомида дунёда коронавирус инфекцияси билан касалланишнинг 740 221 янги ҳолати аниқланиши, энг ачиналиси, 12 502 нафар бемор вафот етгани бизни ҳушёр торттириши керак.\nАввал ҳам таъкидлаганимиздек, янги штамм таҳлиллари шуни кўрсатмоқдаки, мутациядан сўнг вируснинг тож оқсилларида ўзгариш бўлган – булар вируснинг одам танаси ҳужайралари қобиғидан ўтиб, ичкарига киришида калит вазифасини ўтовчи қисмидир. Вирус шу тожлар орқали тана ҳужайраси юзаси билан контактга киришади. Ишлаб чиқилаётган вакциналар коронавируснинг ташқи қобиғи, яъни ёғ кислотаси мавжуд S-оқсилли қобиғига таъсир қилади. Коронавирус мутацияга учраб, ўз генетик штаммини ўзгартирса ҳам вакциналар унинг янги штаммларига таъсир кўрсатиши тўғрисида Буюк Британия ва Россия олимлари таъкидлаб келмоқда”, дейди мутахассис.\nБуюк Британия олимларининг таъкидлашича, коронавируснинг бу штамми инфекциянинг одатий турига кўра юқумлилиги 71 фоизни ташкил этади, яъни бирламчи пайдо бўлган коронавирус инфекциясига қараганда ўта юқумлидир. Шу боис, бу касаллик кириб келишининг олдини олиш мақсадида 20 дан ортиқ давлатлар Буюк Британия билан авиақатновларни тўхтатди.\n“Дунёдаги кўпгина давлатлар ўз ихтиёри ва имкониятидан келиб чиқиб, бошқа давлатлардан кириб келаётган фуқароларни текширувдан ўтказмоқда. Бу билан коронавирус инфекцияси кириб келишининг олдини олишга қисман эришмоқдалар. Хусусан, бизда ҳам ҳар бир чегара худудларида, авиақатнов ёки темир йўллар орқали кириб келаётган фуқаролар текширувдан ўтказилмоқда.\nБу касаллик тарқалишининг олдини олишда юртимиздаги ҳар бир фуқаронинг масъулияти жуда муҳим. Шу боис, энг авваало, шахсий гигиена қоидаларига риоя қилиш, соғлом турмуш тарзига амал қилиш, касаллик тарқалишининг олдини олишда ва бошқаларга юқтиришдан ҳимояланишда энг қулай усулдир”, дейди Севара Убайдуллаева.\nЭслатиб ўтамиз, сўнгги бир ҳафта ичида авиақатновлар орқали хориждан Ўзбекистонга кириб келган 21 кишида коронавирус аниқланди.\nСевара Убайдуллаева Коронавирус янги штамми\n22 Июнь 20:59 40347\n22 Июнь 18:26 30244\n22 Июнь 21:47 26984\n22 Июнь 21:16 26257\n23 Июнь 14:00 23633


Ўзбекистон Республикаси Адлия вазирлиги - “Энг яхши корпоратив юридик хизмат” танлови ўтказилади\n14:46:17 (GMT +5), Дш, 17 июн 2019\n“Энг яхши корпоратив юридик хизмат” танлови ўтказилади\nАдлия вазири буйруғи билан “Энг яхши корпоратив юридик хизмат” республика танловини ўтказиш тартиби тўғрисидаги низом тасдиқланди.\nНизомга мувофиқ, танлов Адлия вазирлиги томонидан ташкил этилади ва ўтказилади.\nТанловда ташкилий-ҳуқуқий шаклидан қатъи назар барча тижорат ташкилотларининг юридик хизматлари ҳамда олий юридик маълумотга эга бўлган, иш стажи ва лавозимидан қатъи назар юридик хизмат ходимлари иштирок этишлари мумкин.\nТанлов иштирокчиларидан ҳужжатларни қабул қилиш 2019 йилнинг 15 январидан 15 февраль кунига қадар давом этади.\nҲужжатлар 2019 йилнинг 20 февралидан 30 март кунига қадар кўриб чиқилади.\nНизомга биноан, танловни ўтказишда якунланган йил давомида амалга оширилган ишлар ҳисобга олинади. Бунда иштирокчилар тегишли анкетада кўрсатиб ўтилган 10 та йўналиш бўйича қилинган ишларни yurist@adliya.uz электрон почтасига юборади.\nИштирокчилар фаолияти шу асосда таҳлил қилиниб, ҳар бир йўналиш бўйича 10 баллдан – жами 100 баллгача баҳоланади.\nЭнг юқори балл тўплаган 7 та юридик хизмат кейинги босқичда қатнашиш ҳуқуқини қўлга киритади.\nШунга кўра, навбатдаги босқичда юридик хизмат раҳбарлари ҳакамлар ҳайъати томонидан суҳбатдан ўтказилиб, энг яхши 3 та юридик хизмат аниқланади.\nТанлов ғолиблари “Tashkent Law Spring” халқаро юридик форумида тақдирланади.


Саида Мирзиёева - xabar.uz\nЧин қалбдан табриклайман! Умида билан юзма-юз учрашув онларини интиқлиқ билан кутиб қоламан!\nСамарқанддаги Кофирқалъадан топилган, VIII асрга оид ноёб ўймакор паннони таркибий реставрация қилиш ишлари якунланди.\nУ ўчоқда ош пишираётгани акс этган фотосуратни ҳам ҳавола қилган.\nСаида Мирзиёева неварасини бағрига босаётган президент фотосуратини Телеграм каналига жойлади\nШавкат Мирзиёев дам олиш кунини оиласи билан бирга ўтказди.\nСаида Мирзиёева: «Аксарият томошабинларнинг кўзи ёшланди»\nИнсон жисмига сиғмай озодликка талпинаётган Руҳ воқеаси саҳнада намойиш этилди.


Ўзбекистоннинг ташқи савдо айланмаси ўтган йилга нисбатан салкам 2,5 млрд долларга камайди\nБош саҳифаИқтисодиётЎзбекистоннинг ташқи савдо айланмаси ўтган йилга нисбатан салкам 2,5 млрд долларга камайди\nЎзбекистоннинг ташқи савдо айланмаси 2019 йилнинг шу даврига нисбатан 2 млрд 455,4 млн долларга камайди. Бу ҳақда Статистика қўмитасининг ахборот хизмати хабар қилди.\nҚайд этилишича, 2020-йил январ-май ойлари якуни билан республиканинг ташқи савдо айланмаси 12 млрд 984,7 млн AҚШ долларини ташкил этиб, 2019-йилнинг мос даврига нисбатан 2 млрд 455,4 млн AҚШ долларига ёки 15,9 % га камайди.\nЖумладан, ташқи савдо айланмасида экспорт ҳажми 5 143,4 млн. AҚШ долларига (15,6 % га камайди) ва импорт ҳажми 7 841,3 млн. AҚШ долларига (16,1 % га камайди) етди. Ҳисобот даврида - 2 697,9 млн. AҚШ доллари қийматида пассив ташқи савдо баланси қайд этилди.\nШунингдек, Ўзбекистон, жаҳоннинг 150 дан ортиқ мамлакатлари билан савдо алоқаларини амалга ошириб келмоқда. ТСA нинг нисбатан салмоқли ҳиссаси Хитой Халқ Республикасида (17,9 %), Россия Федерациясида (16,9 %), Қозоғистонда (8,4 %), Корея Республикасида (7,3 %), Туркияда (5,5 %), Қирғизистон Республикасида (2,3 %) ва Aфғонистонда (2,0 %) қайд этилган.


ЎзА - ЙТҲ оқибати — аянчли рақамларда намоён\n01.03.2018 21:18 Чоп этиш версияси\n2017 йилда 10 мингдан зиёд йўл-транспорт ҳодисаси содир бўлган. Оқибатда 2500 га яқин фуқаро вафот этган.\nМаълум қилинганидек, мамлакатимизда 2017 йилда 10 мингдан зиёд йўл-транспорт ҳодисаси содир бўлган. Оқибатда 2500 га яқин фуқаро вафот этган. Бундай ҳодисаларнинг олдини олиш мақсадида изчил чора-тадбирлар амалга оширилмоқда. 2017 йил март ойидан Тошкент шаҳрида компьютерлаштирилган йўл ҳаракати хавфсизлигини бошқариш тизими ишга туширилди, бу тизим вилоятларда ҳам кенг жорий этилмоқда. Натижада йўл ҳаракати қоидаларини бузиш сезиларли камаймоқда. Бироқ бу каби амалий саъй-ҳаракатлар йўлларда нохуш ҳолатларнинг олдини олишда етарли бўлмаяпти.\nШу боис Вазирлар Маҳкамаси қарорида автомототранспорт воситаларидан фойдаланиш жараёнида ҳуқуқбузарликларнинг олдини олиш, ҳайдовчиларнинг йўл ҳаракати қоидаларига риоя этишда жавобгарлигини ошириш, уларни тайёрлаш, қайта тайёрлаш ва малакасини оширишда хўжалик юритувчи субъектларнинг иштирок этиши учун тенг шароитлар яратиш кўзда тутилган.\nЖорий йил 1 июндан юридик шахсларга тегишли автотранспорт воситалари ҳайдовчиларининг малакасини ошириш давлат таълим муассасалари, нодавлат таълим муассасалари фаолиятини амалга ошириш ҳуқуқини берувчи лицензияга эга бўлган бошқа юридик шахслар томонидан амалга оширилиши белгиланди.\nБу жараёнда уларга бир қатор меъёрий талаб ва шартлар қўйилди. Жумладан, ҳайдовчилар малакасини оширишни мақсад қилган давлат ёки нодавлат таълим муассасалари, аввало, ўқув жараёнида дарслар ўзлаштирилишини оширишга йўналтирилган ўқитиш мониторингини олиб бориши, режалаштиришнинг автоматлаштирилган ахборот тизимини жорий этиши, анимация эффектлари ва видеоконтентга эга электрон ўқув-услубий қўлланмаларнинг мавжудлигига алоҳида эътибор қаратиши шарт.\nПресс-клубдаги тадбирда йўл ҳаракати қоидаларини бузгани учун жавобгарлик борасида кутилаётган янгиликлар ҳам айтилди. Ўзбекистонда йўл ҳаракати қоидасини бузганлик тўғрисидаги протокол электрон шаклда тузилиши режалаштирилмоқда. Бу тартиб янги намунадаги ҳайдовчилик гувоҳномаси жорий этилгандан сўнг амалга оширила бошлайди. Қоидабузилишлар бўйича барча маълумотлар махсус электрон базага жойлаштирилади. Айни пайтда мазкур тизимни ишлаб чиқиш ва татбиқ этиш жараёни кетаяпти.


Ulkan Mulk «Билдирсой» дам олиш масканини сотиб олди – Газета.uz\nМаҳаллий Ulkan Mulk компанияси «Билдирсой» дам олиш масканини канат йўли билан бирга 107 млрд сўмга сотиб олди. Харидорга дарахтларни кесишга жорий этилган мораторий талабларига риоя қилиш мажбурияти ҳам юклатилган.\nLotinchada 17 январ 2022, 23:27 Иқтисодиёт\n«Билдирсой оромгоҳи» дам олиш маскани канат йўли билан бирга оммавий савдолар якунига кўра, «Ulkan Mulk» МЧЖ эгалигига ўтди. Бу ҳақда Давлат активларини бошқариш агентлиги хабар берди.\nКомпания 107 млрд сўмни бир йўла тўлаш шарти билан савдо ғолибига айланган. Шунингдек, харидорга дарахт ва буталарнинг кесилишига жорий этилган мораторий талабларига риоя қилиш мажбурияти юклатилган.\n«Билдирсой оромгоҳи» умумий ер майдони 46 гектардан ортиқроқни ташкил этади. Бино ва иншоотлар майдони 9628 кв.метрдан иборат. Мажмуа ҳудудида 78 ўринга мўлжалланган уч қаватли меҳмонхона, ҳар бири 4/6 ўринли 16 та коттеж, ёзги ҳовуз, ёпиқ ҳовуз, иккита теннис корти, багминтон майдончаси, мини футбол ва бильярд хонаси жойлашган.\nМажмуа ўтган йилнинг баҳорида давлат мулклари хусусийлаштирилиши ортидан савдога чиқарилган эди.\nКТЯДРга мувофиқ, Ulkan Mulk 2021 йилнинг 28 апрелидан рўйхатдан ўтказилган. Асосий фаолият тури — нотурар биноларни бошқариш ва ижарага беришдан иборат. Компания асосчиси ва раҳбари Бехзод Бахтиярович Иноғомов ҳисобланади.\nУ шунингдек, ARC-Assets (100%, бошқа товаларга ихтисослашмаган дўконларда чакана савдо), Backstein Industry (45%, оловга чидамли маҳсулотларни ишлаб чиқариш), Buldovo (100%, ихтисослашмаган улгуржи савдо), Traffic (50%, автомобиль транспортида юк ташиш) ва Wertvoll Advisroy (0,5%, бошқа тоифаларга киритилмаган ахборот хизмати фаолияти) компанияларида улушга эга.\nБунга қадар, Дубайнинг Quadro IH DMCC компанияси «Пойтахт» бизнес марказини сотиб олиш бўйича танловда ғолиб бўлгани, Premium Prime Service компанияси эса Тошкентдаги «Малика» савдо мажмуасини қўлга киритгани ҳақида ёзгандик.\n«Газета.uz» 1 504\nQuadro IH DMCC «Пойтахт» бизнес маркази эгасига айланди 17 январ 2022, 22:34\n«Малика» савдо мажмуасини Premium Prime Service қўлга киритди 17 январ 2022, 20:08\n«Малика» савдо мажмуаси, Пойтахт бизнес маркази ва Билдирсой оромгоҳи сотилди 17 январ 2022, 17:42


Журнал "Экономический Вестник Узбекистана" » (O´zbek) АҚШдаги ўзбекистонлик жарроҳ: «Икки давлат тиббиётини мутлақо таққослаб бўлмайди» » Print\n- Журнал "Экономический Вестник Узбекистана" - https://evu.uz/en -\n(O´zbek) АҚШдаги ўзбекистонлик жарроҳ: «Икки давлат тиббиётини мутлақо таққослаб бўлмайди»\nPosted By admin On 09.08.2020 @ 23:20 In Новости | No Comments\nSorry, this entry is only available in Uzbek . For the sake of viewer convenience, the content is shown below in the alternative language. You may click the link to switch the active language.\nЎзбекистонлик шифокорлар дунёнинг турли нуқталарида фаолият юритадилар. Кимдир малака ошириш илинжида, кимдир хорижни кашф қилиш учун, яна кимдир ўз юртида қадр топмаганидан ўксиб, олисга йўл олгани энди ҳеч кимга сир эмас.\nKun.uz хориждаги ўзбекистонлик шифокорлар билан туркум суҳбатларини давом эттиради. Бу сафарги суҳбатдошимиз – АҚШнинг Нью-Йорк штатида яшаётган жарроҳ Лазиз Мардонов. Унга ҳам анъанавий саволлар билан мурожаат қилдик.\n– Ассалому алайкум. Суҳбатимизни сизни таништиришдан бошласак.\n– Ассалому алайкум, Ўзбекистон! Камина Лазиз Мардонов, 43 ёшдаман. Самарқанд давлат тиббиёт институтини 2002 йилда тугатганман. Жарроҳман. Ўзбекистонда академик В.Воҳидов номидаги Республика ихтисослаштирилган хирургик марказида ишлаганман.\nАҚШга илк бор 2015 йилда қисқа муддатли дастур бўйича келгандим. Оилам ҳам ўзим билан бирга эди ва уларга бу давлат жуда ёқиб қолди, мактаблардаги таълим кўпроқ манзур бўлди. Оила аъзоларимни қолдириб, 3 ойдан сўнг Ўзбекистонга қайтдим. Оиламдан узоқда бўлиш анча оғир бўлганди ўша пайт.\n2018 йилга қадар иккита давлатда ишладим, маълум муддат АҚШда, маълум муддат Ўзбекистонда. 2018 йилда оилам билан тўлиқ АҚШда яшай бошладик. Дастлаб Нью-Йорк шаҳрида яшадим. Айни пайтда Нью-Йорк штатининг Сиракьюс шаҳридаман.\n– Ўзбекистонда ҳам малакали мутахассислардан бири бўлгансиз. Ҳатто жигар кўчириб ўтказиш бўйича дастлабки операция жарроҳлари сафида ҳам бор эдингиз. Нега хорижга йўл олдингиз?\n– Ўзбекистон ватанимиз, барибир қайтадиган жойимиз, албатта. Лекин ҳозирча тиббиётимиз тизими ривожланган давлатлардан сезиларли даражада ортда қолади.\nЧиндан ҳам пойтахтдаги етакчи клиникада ишлардим, ўзимга яраша обрўйим бор эди. Аммо ўзим янада ўсишни, энг замонавий тизимларда ишлашни, янгиликларни хоҳлардим. АҚШда эса сир эмаски, буларнинг ҳаммаси бор. Қолаверса, оиламнинг келажагини ўйладим, фарзандларим дунёнинг энг етакчи университетларида ўқишини истагандим.\nАмерикага қадар ҳам дунёнинг кўп давлатларида малака оширгандим. Россиялик ҳамкасбларимиз билан бирга 2018 йилда Ўзбекистонда илк бор жигар транплантациясини ўтказганимиз ҳам бор гап. Бу жуда катта операция ҳисобланади – ўртача 16-17 соат давом этди.\nШундан кейин ҳам адашмасам яна 2-3 та операция ўтказилди. Аммо биз бу билан чекланиб қолмаслигимиз керак эди. Яъни Ўзбекистонда неча киши бундай операцияга муҳтож, мана катта масала. Бу тизимли ёндошувни талаб қилади. Менинг ҳисобимча, йилига камида 250-300та шундай операцияларни амалга оширишимиз керак Ўзбекистонда. Бу илм-фаннинг олдинга силжишига ҳам туртки бўлади.\nАммо АҚШга келганим билан бирданига шифокор бўлиб ишлаб кета олмадим. Сабаби, сиз дунёнинг қаерида ўқиганингиз ва ишлаганингиздан қатъи назар, АҚШда уч босқичли жуда мураккаб имтиҳондан ўта олсангизгина ишлашингиз мумкин.\nМайли, у имтиҳонни бир-икки йил ичида топшириш мумкиндир, аммо бу билан тугамайди. Кейинги босқич бошланади, унда ўзимизнинг магистратурага ўхшаш жараённи ўташ лозим. Бунинг учун масалан терапевтлар ўртача уч йилгача, хирурглар тўрт-беш, нейрохирурглар етти йилгача ўқийдилар.\nМен дуч келган муаммо анча жиддий эди. Сабаби, юқоридаги ўқишларга қабул қилишда ёшга қаралади ва 35 ёшгача имконият берилади. Мен келганимда эса 40 ёшни қоралаб қолгандим, яъни кечиккандим.\nКўпчилик танишларим мана шу жараёнда вақт йўқотиб, бошқа соҳаларга ўтиб кетишга мажбур бўлишди. Мен ҳам шифокор бўлиб ишлашим учун вақт ва меҳнат талаб қилинарди. Вақтни йўқотмаслигим керак эди ва қуйироқ поғонадан бошлашга қарор қилдим.\nИмтиҳонлардан ўтиб, биз кўпроқ «медбрат» деб атайдиганга ўхшаш позицияда (Registered Professional Nurse, BSN – Bachelor Science of Nursing) иш бошладим. Аммо мақсадим бу эмасди албатта, босқичма-босқич юқорилаб бориш режасида эдим. Ҳозир Nurse Practitioner позициясига ишлаяпман, бу ҳам шифокор, оддий шифохоналардан тортиб етакчи клиникаларгача ишлайверади. Кўпроқ умумий амалиёт врачи ёки оилавий врач тушунчасига тўғри келади, кичик офислар очиши, беморларни қабул қилиши ва даволаш ишларини олиб бориши мумкин.\nБу тоифа шифокорлар давлат бюджетини иқтисод қилишга ҳам ёрдам беради ва улар жуда кўпчилик.\n– Жуда узоқдасиз, шароитлар қанақа, у ерларда сиздан ташқари ҳам ўзбекистонликлар борми?\n– Албатта, ўзбекистонликлар дунёнинг ҳамма бурчакларида бор. Ҳатто бирга ўқиган дўстларимиз ҳам кўпчилик бу ерда. Олдин Нью-Йоркда яшаганман, ҳаммага маълумки, у ерда жуда катта ўзбек диаспораси бор. Олдин келган ўзбекистонликлар кўпроқ бу ерда қисқа муддат ичида кўпроқ пул ишлаб қайтиш ва ўзимизда барча шароитни қилиб олишни ўйлашарди. Ҳозирги пайтда кузатишларимга кўра ҳаммаси ўзгаряпти ва кўпчилик пулини жўнатмай, шу ерда илдиз отишга ҳаракат қиляпти. Фарзандлари таълимига сарфлашяпти, йирик компаниялар очишяпти, бизнес қилишяпти. Хуллас, юртдошларимиз оддий ишчи сифатида қолмай, юқорироқ поғоналарга чиқа бошлашяпти.\nАйни пайтда оилам билан Сиракьюс шаҳрида яшаяпмиз. Бу Нью-Йоркдан 400 км узоқликда, Канадага яқин жойда. Табиати жуда гўзал, тоғлар, кўллар кўп. Умуман, бу ерда табиатга муносабат жуда бошқача. Ниҳоятда асраб авайлашадики, бу энди алоҳида бир катта мавзу.\nБу шаҳарга кўчишимга сабаб қизим Сиракьюс университетига тиббиёт йўналиши бўйича ҳужжат топширди ва жуда катта танловдан ўтиб, қабул қилинди. Бир йиллик тўлови ўртача 55-65 минг доллар экан. Бу мен учун катта пул. Аммо бу маблағнинг 54 мингини, яъни деярли ҳаммасини давлат алоҳида грант асосида тўлаб берди.\nДемоқчиманки, тўлов миқдоридан қўрқиш керак эмас, талабанинг ўқиш кўрсаткичларига кўра ҳатто 90-95 фоизигача университетнинг ўзи, давлат турли грантлар орқали пул тўлаб беради. Бу яхши билим олиш учун катта стимул борлигини англатади. Ҳаммаси инсоннинг ўзига боғлиқ.\nМана шу имкониятлар ҳақида талабалик вақтимда билганимда, биринчи курсданоқ тил ўрганишга алоҳида эътибор берган бўлардим.\n– Ишингиз ҳақида, Ўзбекистон ва АҚШ тиббиётининг тафовутлари, ўхшаш жиҳатлар ҳақида сўзлаб берсангиз.\n– Ўзим Сиракьюсдаги бир клиникада ишлаяпман. Тўрт қаватда турли бўлимлар, ҳар бирида ўртача 40, умумий 160 нафар беморни кузатиб туриш менинг вазифам. Яъни ҳар бир бўлимнинг ўз «медбрат»лари бор, мен эса уларнинг устидан назоратчиман. Бирор зарурат бўлса, маслаҳат бераман.\nБу икки давлат тиббиёт тизимини солиштириш жуда қийин. Ҳар иккиси бир-биридан кескин фарқ қилади. Ҳатто умуман ўхшаш жиҳатлари йўқ, десам ҳам балки хато қилмасман. Ўзбекистондаги соғлиқни сақлаш тизими кўп жиҳатдан собиқ иттифоқ моделини сақлаб қолган.\nАҚШда давлат инсон ресурсига ниҳоятда катта эътибор беради ва энг катта бойлик ҳисоблайди. Қандайдир табиий бойликлар ёки баландпарвоз гаплар эмас, айнан инсон капитали биринчи ўринда. Ҳар қандай соҳада биринчиликка ҳаракат қилинади.\nТиббиётда жуда катта марказлар ишлайди, ҳар қандай янгиликка жиддий эътибор қаратилади, тадқиқотларда ўзига хос соғлом рақобат руҳи бор. Коррупция минимум, мен бирор марта дуч келмадим. Ходимларнинг маоши нормал ҳаёти учун бемалол етади.\nТизим шу қадар йўлга қўйилганки, уни бирорта одам ўзгартириб юбора олмайди, яъни қайсидир вазир алмашиши, бош врачнинг янги бўлиши амалда ҳеч нарсага таъсир қилмайди.\nҲаммасининг асосида таълим тизими ётади, болаларга мактабдан интилиш ўргатилади. Яна бир жиҳати, дунёнинг энг яхши билимдонларини ўзларига жалб қилишади, «олтинбош»ларни ўзига тўплайди. Ҳар бир мутахассис ишига, ижодий ёндошувига алоҳида эътибор берилади.\nМасалан, ишлаётган жойимда телемедицина шу қадар ривожланганки, мен бирор бемор бўйича аниқ фикрга кела олмасам, дарҳол етакчи шифокорни интернет орқали жалб қиламан ва камера орқали беморни кўрсатиб, ҳатто юракларини эшиттириб, УЗИ хулосаларини унинг мониторида акс эттириб, керакли тавсияларни оламан.\nАлбатта, мақтайвериш мумкин, қисқаси солиштиришнинг иложи йўқ. АҚШдаги ЯИМ, унинг неча фоизи тиббиётга сарфланиши ўрганилса, ҳаммаси тушунарли бўлади.\n– Кўпчиликни қизиқтирувчи савол – қанча маош оласиз?\n– Албатта, ҳамюртларим учун бу сир эмас. Аммо бу ерда шундай қоида борки, кимнингдир маоши сўралмайди, айтиш ҳам одат тусига кирмаган.\nКелинг, умумий тизимдаги маошлар ҳақида айтиб бераман. Менинг позициямдагиларнинг маоши соатига ўртача 40 доллардан бошланади. Янги иш бошлаганлар одатда мана шунчадан оладилар. Икки-уч йилда бу маош ошиб бораверади, 65-70 долларгача етиши мумкин. Бир ҳафтада ўртача 40 соат ишланади. Лекин бундан ортиқ ишланадиган бўлса, тўлов ҳажми ошади.\nҚисқаси, «медбрат»ларнинг йиллик даромади 80-85 минг доллар атрофида, яъни ҳафтасига 40 соат, 5 кун 8 соатдан ёки 3 кун 13-14 соат ишланганида. Кўпроқ ишласа, табиийки кўпроқ олади.\nМен режалаштираётган кейинги босқич – Nurse Practitioner позициясидаги йиллик маош (ҳафтасига 40 соат ишланганида) 120-130 минг доллардан бошланади. Қўшимча ишласа, даромади ошаверади.\nЭнди бевосита шифокорларнинг маоши 220-250 минг атрофида. Албатта, қайси шифохонада ишлашига қараб, бу ҳам ўзгаради, яъни кўпроқ бўлиши мумкин. Кардиохирург, нейрохирурглар орасида йилига 1 млн доллар оладиганлар ҳам кўпчилик.\n– Сиз яшаб турган ҳудудда коронавирус билан боғлиқ вазият қандай? Бу касалликка қарши курашга шахсан ўзингиз жалб қилиндингизми?\n– Март ойида Нью-Йоркда коронавирус жуда тез тарқалди ва бутун давлат бўйича шифокорлар чорланди. Ўша пайтда «медбрат»ларнинг маоши соатига 200-250 долларгача кўтарилиб кетди. Бошқа штатларда вазият тинч эди. Кейинчалик касаллик бутун давлатга тарқалди.\nCOVID-19 дастлаб тарқала бошланганда бир муддат паришонлик сезилди. Айни пайтда вазият барқарорлашди. Бу орада АҚШ давлати аҳолини қандай таъминлаб турганини кўпчилик билади, бунга тўхталиб ўтишим шарт эмас.\nШахсан ўзим эпидемия ҳудудига ёки махсус шифохоналарга бориб ишламаган бўлсам-да, клиникамизга бу касалликка чалинган кўплаб беморлар олиб келинди ва улар маълум вақт шу ерда даволаниб, кейин махсус шифохоналарга жўнатилди.\nArticle printed from Журнал "Экономический Вестник Узбекистана": https://evu.uz/en\nURL to article: https://evu.uz/en/novosti/o-zbek-a-shdagi-zbekistonlik-zharro-ikki-davlat-tibbiyotini-mutla-o-ta-oslab-b-lmajdi.html


“Love story” тайёрлаши керак бўлган фотограф куёвнинг бурнини уриб синдирди - Zamin.uz\n18:05 / 17.07.2018\nКелиннинг ёши ўн бешда эканини билиб қолган фотограф, наинки “Love story” тайёрлашдан бош тортди, балки куёв билан жанжаллашиб, унинг бурнини ҳам синдириб қўйди.\nВоқеа Туркиянинг Малатя шаҳрида содир бўлган. Тўйнинг “Love story”сини суратга олиши керак бўлган фотограф Ўнур Албайрак келиннинг ёши билан қизиқди ва ҳақиқатни билганидан сўнг куёв билан жанжаллашиб кетган:\n“Халқ эрта никоҳга қарши курашаётган маҳалда сен нима қиляпсан?”\nКуёв бўлмиш эса Албайракка вазифасини давом эттиришини, бу ишга аралашмаслигини айтган. Аммо фотограф муштлашиб кетди ва куёвнинг бурнини синдирди. Ўнур Албайракнинг ўзи терговда бу ҳодисага шундай изоҳ берди:\n“Афсуски, шундай бўлди. Кошки бундай бўлмаганида, аммо начора… Ҳеч ким мендан ранжимасин. Мен бировларнинг тўйини бузмайман, аксинча, хизматларида бўламан. Бироқ, нима қилай, балоғатга етмаганларнинг, болаларнинг никоҳи менинг назаримда одамийликдан ташқари, фарзандларни хўрлаш дегани. Ҳеч қандай куч, қонун ёки суд менга ҳали бола бўлган қизларнинг келинлик либосидаги суратини олдиролмайди. Уларнинг бошига фата эмас, гулчамбарлар қўйинглар”.\nАкуланинг тишларини санаган фотограф (Фотогалерея)\n27-10-2019, 06:00, Дунё\n"Барселона" ярим ҳимоячиси туркиялик қўшиқчининг бурнини синдирди (фото)\n11-10-2018, 09:25, Дунё\nРоссиялик куёв ўз тўйида тантана бошловчисини тунади\n28-10-2017, 07:16, Дунё


03:10АПЛ. "Эвертон" ва "Лестер" учрашувида ғолиб аниқланмади 11 03:10Дахшат! "Манчестер Юнайтед" ўз майдонида аутсайдерга мағлуб бўлди ва пешқадамликни бой берди 89 02:55Испания Кубоги. Иродали ғалабага эришган "Барселона" чорак финалга чиқди 17 02:42Италия Кубоги. "Ювентус" ортиқча қийинчиликсиз ярим финалга чиқди 0 02:00Спортчилар ижтимоий тармоқларда 0 01:07АПЛ. Тухелнинг "Челси"даги дебют ўйинида дуранг қайд этилди 4 00:37Италия кубоги, 1/4 финал. "Лацио" билан ўйинда 1 киши кам бўлиб қолган "Аталанта" ирода кўрсатди 2 00:25Италия кубоги, 1/4 финал. "Ювентус"нинг асосий таркиби эълон қилинди 1 00:23АПЛ. МЮ, "Эвертон" ва "Лестер"нинг асосий таркиби билан танишинг 8 00:16Испания кубоги, 1/8 финал. "Барселона"нинг бошланғич таркиби маълум! 0 00:05Olamsport: UFC гўзалида янги белбоғ, енгил вазнда ўзгаришлар катта ва бошқа хабарлар 0 23:51Славко Лукич фаолиятини Суперлигада давом эттиради 5 23:19Кроос: "Чемпионлар Лигасини 5-марта ютишни хоҳлайман" 10 23:01Ўзил "Фенербахче"да нечанчи рақам остида ўйнайди? 5 22:44Юран ахлоқ қўмитасининг қарори устидан шикоят қилади. У Остон Ўрунов ҳақида гапиргани учун жаримага тортилган эди 9\nКроос: "Чемпионлар Лигасини 5-марта ютишни хоҳлайман" 10


Ҳаитига АҚШ ҳарбийлари юборилади\n26 октябр 2021, Тошкент вақти: 03:45\n-Биз жанубдаги қўшнимиз билан бундай дамларда ҳамдардмиз, деди Ҳаитидаги зилзилага муносабат билдирган АҚШ президенти Барак Обама.\nОқ уй раҳбари, шунингдек, АҚШ ҳарбийларининг Ҳаити пойтахти Порт-о-Пренсдаги халқаро аэропортда назорат ўрнатгани ва бу давлатга келаётган инсонпарварлик ёрдами тақсимланаётганини маълум қилди.\nБундан бир оз аввал АҚШ армияси майори Брайн Фикел жами 3500 ҳарбий зилзиладан жабр кўрган Ҳаитига юборилишини эълон қилган эди.\nБундан ташқари АҚШ Ҳаитида хавфсизликни таъминлаш, зилзила оқибатларини бартараф этиш ишларига кўмаклашиш мақсадида ушбу давлатга яна қўшимча 2200 ҳарбий юбориш ниятида.\nАйни пайтда Ҳаити пойтахтига Хитой, Франция ва Испаниядан инсонпарварлик юки ортилган юк самолётларининг келиши кутилмоқда.\nАҚШ Давлат котиби Ҳиллари Клинтон бугун қилган чиқишида, зилзила оқибатида ўн минглаб фуқаро нобуд бўлган бўлиши мумкин, дея таъкидлади.\nХалқаро Қизил хоч ташкилоти эса¸ ер силкиниши оқибатида камида 50 минг одамнинг ўлгани¸ 3 миллионга яқин фуқаронинг эса жабр кўрганини¸ улар тез тиббий ёрдамга муҳтожлигини билдирди.


Барча юридик ва жисмоний шахслар, шу жумладан, чел эл инвесторлари диққатига!\n“Obida riel proffesional” МЧЖ\nбошланғич баҳоси ошиб бориши тартибида ўтказадиган очиқ аукцион савдога таклиф этади!\nФарғона “FAR-AGRO” масъулияти чекланган жамияти буюртманомасига асосан жамиятга қарашли бўлган 1. Олтиариқ тумани, Қизилтепа МФЙ, туман захира ерлар ҳудудида жойлашган Балиқчилик ҳавзаси бино-иншооти ва асосий воситалари билан бирга бошланғич баҳоси – 229 132 800 сўм, умумий майдони 30000 кв.м. 2. Қуштепа тумани, Халқабод МФЙ, Олмазор қишлоғида жойлашган товуқхона бино-иншооти ва асосий воситалари билан бирга бошланғич баҳоси – 8 833 261 600 сўм, умумий майдони 30000.80 кв.м. 3. Қувасой шаҳри, Юқори муян МФЙ, Тожик муян қишлоғида жойлашган Сут товар фермаси ва сутни қайта ишлаш цехи бино-иншоотлари, барча техника ва асосий воситалари билан бирга бошланғич баҳоси – 11 130 800 000 сўм. Умумий майдони – 127838.13 кв.м.\nАукцион савдо 2019 йил 19 апрель куни соат 11.00 дан бошлаб ўтказилади.\nАукцион савдода иштирок этиш учун талабгорлардан аризалар қабул қилинади. Аризаларни қабул қилишнинг охирги муддати: 2019 йил 18 апрель куни соат 18.00. Мулкларни сотиш юзасидан такрорий савдо 2019 йил 30 апрель, 10 май ва 20 май кунлари 10.00 да ўтказилишини маълум қиламиз.\n“Олмиддионхожи Мадрахимов” ММТПнинг 2019 йил 9 апрелдаги 5-буюртмасига ҳамда 2017 йил 15 декабрдаги 2-йиғилиш баёнига асосан Фарғона вилояти, Қува тумани, Сойгузар қишлоғида жойлашган машина-трактор парки бино-иншоотларини (гараж биноси, қоровулхона, навес ва омбор). Бошланғич баҳоси – 35 868 281 сўм, умумий майдони 714,25 кв.м. Машина-трактор парки бино-иншоотларини (навес бир қисми, омбор ва КТМ бир қисми). Бошланғич баҳоси – 11 755 261 сўм, машина-трактор парки бино-иншоотларини (навес бир қисми ва КТМ бир қисми). Бошланғич баҳоси – 20 806 928, умумий майдони 578,3 кв.м.\n“Кафолат суғурта компанияси” АЖ Фарғона вилояти бўлимининг буюртманомасига асосан Фарғона шаҳри 56-Беруний МФЙ, Қурувчилар кўчаси, 19-уйда жойлашган маъмурий бино, бошланғич баҳоси – 204 570 000. Умумий майдони 210.38 кв.м.\nАукцион савдо 2019 йил 14 май куни соат 10.00 дан бошлаб ўтказилади.\nОчиқ аукцион савдога аризалар 2019 йил 13 май куни соат 16.00 да тўхтатилади. Шу куни очиқ аукцион савдо бўлиб ўтмаганда, мазкур мулкларни сотиш юзасидан такрорий савдо 2019 йил 27 май ва 7 июнь кунлари соат 10.00 да ўтказилишини маълум қиламиз.\nСавдога қўйилган мулк ва унга тегишли ҳужжатлар билан мулк эгаси вакиллари иштирокида бевосита жойига чиқиб танишиш мумкин.\nОчиқ аукцион савдо Фарғона шаҳри, Қомус кўчаси, 40-уйда бўлиб ўтишлигини маълум қилади.\nАукцион савдода қатнашиш учун талабгорлар савдо ташкилотчиси билан тузиладиган закалат келишувига асосан, мулк бошланғич баҳосининг 10 фоизидан кам бўлмаган миқдорда закалат пулини тўлов ҳужжатида савдо объектининг номи ва манзилини кўрсатган ҳолда савдо ташкилотчиси “Obida riel proffesional” МЧЖнинг “Савдогар банк” АТИБ Фарғона вилояти филиалидаги қуйидаги ҳисоб рақамига тўлашлари лозим: МФО 00500. СТИР 302256866, ҳ/р: 20208000904866256001. Савдо натижасида савдо ғолибига кўра сотувчи билан 10 кун ичида олди-сотди шартномасини тузиш ва у бўйича тўловларни амалга ошириш мажбурияти юкланади.\nАризаларни қабул қилиш ва савдо ўтказиш манзили: Фарғона шаҳри, Комус, 40-уй.


1 октябр – Ўқитувчи ва мураббийлар куни – «Умид» ИДУМИ\nYakshanba Oktyabr 1st, 2017 Dushanba Oktyabr 2nd, 2017 Тадбир сценарийси, Эълонлар Фикр билдирилмаган\nЎқитувчилик азал – азалдан эътиборли касб ҳисобланади. Дунёнинг ҳеч қайси мамлакатида ўқитувчи – мураббийларга нисбатан бу қадар эътибор қаратилмаган, эъзозланмаган. Мамлакатимизда Республика Президентининг Фармони билан 1997 йилдан бошлаб 1-октябрь «Ўқитувчи ва мураббийлар куни» умумхалқ байрами сифатида нишонланиб келинмоқда.\nЖамиятнинг бугуни ва эртаси, унинг маданий – маърифий – маънавий салоҳияти таълим тизимининг қай даражада ривожланганлиги билан белгиланади. Таълим тизимидаги ислоҳотларнинг муваффакияти кўп жиҳатдан ўқитувчи ва мураббийларнинг фидокорона меҳнатларига боғлиқ эканлиги барчамизга аён.\nУстоз деганда, ҳар қайси инсон кўнглида чуқур ҳурмат – эҳтиром ва чексиз миннатдорчилик туйғулари, шу билан бирга, ҳеч қандай бойлик билан ўлчаб, адо қилиб бўлмайдиган қарздорлик ҳисси пайдо бўлади. Бу ёруғ оламда онадек меҳрибон, отадек ғамхур, ҳар биримиз учун азиз ва муътабар бўлган улуғ зот – бу муаллим ва мурраббийлардир. Бу буюк зотга халқимиз азалдан ҳурмат бажо этган.\nАзиз халқимизнинг бир нақлида: «Сен одамларга бир йил яхшилик қилмокчи бўлсанг, бўғдой эк, ун йил яхшилик қилмокчи бўлсанг, таълим – тарбия бер» – дейилган. Шу боис қадимдан кишилар ўз зурриётларини устоз қўлига топширар эканлар, «Эти сизники, суяги бизники» деб устозга нисбатан ишонч билдиришган.\nОламнинг гултожиси инсон бўлса улар орасида суюклиси устоз – муаллимдир. Устозлар ҳақида сўз кетганда беихтиёр беғубор болалигимиз, орзу – интилишларга тўла болалик йилларимиз, илк бора қўлимизга қалам тутказган биринчи ўқитувчимиз кўз олдимизда гавдаланади. Бизларнинг хар бир саволимизга чуқур эътибор ва босиқлик билан жавоб берувчи, элнинг назаридаги биринчи муаллим. Сизларга бугун қўлимизни кўксимизга қўйиб ташаккур айтамиз.\nҚадри билинади менга энди гоҳ,\nОлис мактабимнинг ўша беҳашам…\nНавоий-ку бизга устоздир, бироқ\nКимгадир ўқитган-ку Навоийни ҳам.\nШундай буюк зодга харф ўргатган ким?…\nОдддий муаллим-да, оддий муаллим.\nТупроқдек хокисор, безота жонлар,\nАммо қанотида тоғдек улуғвор,\nАммо Темурдайин Соҳибқиронлар\nПирим деб, этгаин ўпган бор.\nБуюк Жахонгирга йўл кўрсатган ким?\nЙўқдан Берунийлар бинолар қилган,\nМашрафни машҳури дунёлар қилган,\nҲусайнни – Ибн Синолар қилган,\nИлоҳ сўз ўргатган ким?\nЛекин бу ҳаёт ниш-санчиқлардан,\nҚоқилса кўтарган қўлтиқларидан,\nОтадек эзилган ғусага бўлса,\nБоладек қувонган ютуқларидан,\nУлфат кўп-у аммо бир дўсти ҳамроҳ —\nҲалим тополмадим ундан ҳалимроқ.\nҚанча устоз кўрдим, қанча олийгоҳ,\nОлим тополмадим ундан олимроқ.\nБола юрагимда бебаҳо тилсим —\nОддий муаллим-да, оддий муаллим.\nЮзга кираман мен Худо хоҳласа —\nЮз йилдан кейин бир мўмин ўртоғим\nКўзим ёпиб қўйса, оғзим боғласа,\nСўнгги сафар сари отланган чоғим,\nФақат бир кимсадан бўлади қарзим,\nКўз ўнгимда очди дуне муаллимим.\nЙўлларимга сочди зиё муаллимим.\nГўдак эдим она каби парваришлаб,\nУлғайтирди мени доно муаллимим.\nШогирдманки тахт тураман хизматига,\nҚилса агар битта имо муаллимим.\n«2» қўйманг, ўқитувчим\nҚийин экан саволингиз,\nЙўқми бошқа мисолингиз?\nУқитувчим, кўп қийнаманг,\nБаланд бўлсин иқболингиз.\n«Етарлидир «икким», «учим»,\n«2» қўйманг, ўқитувчим.\nОсонидан озроқ сўранг,\nЖон домлажон, «2» қўйманг,\n«2» қўйманг, «2» қўйманг.\nВазифалар анча оғир,\nКитоб олсам бошим оғрир.\nҚандоқ қилай, ўқитувчим, у аҳволда қолмай охир.\nЮрагимни босмасин ғам,\nНима дейди ота-онам.\nСирларимни айламанг фош,\nМайли эди «4» бўлса ҳам…\nИмтиҳондан ўтиб олай,\nкейин ўзим ўқиб олай.\nИлож қилинг, ўқитувчим,\nканикулга чиқиб олай.\nҚўлларимда жаранглар созим,\nБугун чиндан янгроқ овозим,\nУстоз панди — баҳорим, ёзим\nСизга таъзим, сизларга таъзим.\nЎгитингиз — келажак дарси,\nТашвишингиз — юрагим дарзи.\nСизни севмоқ ҳаётим қарзи,\nЎргатиб бизга билим,\nДилни хушнуд этасиз.\nДедим, сизни муаллим,\nБизга бердингиз таълим.\nСиз мен учун қадирлисиз,\nКўкларда ой қуёшим.\nСизни хурмат қилгайман,\nОмон бўлса, бу бошим.\nСиз тунлари ойимсиз,\nСиз кўнглимнинг дил тожи,\nСизсиз азиз устозим!\nҲар бир ширин сўзингиз,\nДилга ором бахш этар.\nҲар бир кун завқли бўлса,\nМуаллимни ёд этар.\nМағрур бошим эгилсин,\nМайли устоз сиз учун.\nПойингизга гул тўшай,\nМуаллимим ёд этай.\nБилим — катта дарё, устоз, сиз — мироб,\nМиллат равнақида мураббий — офтоб.\nЗамонлар ўзгарар, асрлар ўтар,\nҚуёшдек ўзгармас Алифбо китоб.\nКундалигим варағида баҳолар,\nГоҳо аъло, гоҳо икки жазолар.\nЙўл топдик. Ранж чекканингиз ганж бўлди —\nБолаликда тўғриланди хатолар.\nЭсдалик дафтаримни қўлга олдим,\nЎқувчилик давримга назар солдим.\nКечиргансиз қанча шўхлигимизни,\nСабру-тоқатингизга қойил қолдим.\nКекса устозимнинг сочлари оппоқ,\nКўзлари меҳрибон чақнайди бироқ.\nБилим ва маърифат ўргатар ҳамон,\nҲаёт мактабида чалиб қўнғироқ.\nЎқимасак, такрор ўқитган, толган,\nМанглайида қатор ажинлар қолган.\nЎша ажинлари туфайли халқни\nКелажакка элтар тўғри йўл солган.\nУстозлар! Бугун сизларни қанча олқишласак, қанча шарафласак шунча оз! Сиз устозларнинг пойингизга гулдасталар сочиб ҳурматлаб эъзозласак арзийди. Бугун Сизларни улуғ айёмингиз билан яна бир бор муборакбод этамиз. Азиз, меҳрибон устозлар, сизларни яна бир бор байрамингиз билан чин қалбимиздан табриклаймиз. Сизларга саломатлик, баркамол авлодни тарбиялаш йўлидаги машаққатли, лекин шарафли ишингизда улкан зафарлар ва омад, оилангизда эса тинчлик, омонлик ва шоду хуррамлик тилаймиз. Шогирдларингиз ва фарзандларингиз камолини кўриш барчангизга насиб этсин!\nХаёт уммонида бамисли маёк,\nЙирокларга назар ташлар устозлар.\nСодик шогирдларга бераркан сабок,\nДоимо хак йўлга бошлар устозлар!!!\n1-октябр “Устоз ва мураббийлар” байрамига бағишланган байрам сценарийси (11 кбайт)\nманба манба #2\n1-oktyabr, 1-октябрь, o'qituvchilar uchun she'r, she'r, Teacher's day, ustoz va murabbiylar kuni, байрам, день учителя, день учителя стих, стих, стихи учителю, устоз ва мураббийлар куни, шеър\n← Ўқитувчилар ҳақида шеърлар\nТил ҳақида шеърлар →


Бахтга эришмоқ осон эмас\n...Бухоро давлат педагогика институтини битирган Маҳмуд Рамазонов 1979 йилнинг 1 сентябрида иш бошлади. Унинг меҳнат дафтарчасида битта манзил қайд этилган: Шофиркон туманидаги 2-умумтаълим мактаби. Шу ерда у Маҳмуд Солиҳович, Маҳмуд муаллим ва Маҳмуд домла деган шарафли эътирофларга сазовор бўлди. У минглаб ёшларнинг қалбига кира олди, меҳрини қозонди. Уларнинг ҳаётда ўз ўрнини топишига камтарона ҳиссасини қўшди.\nМаҳмуд Солиҳович ҳақида ёзиш таклифи тушгач, касб тақозосига кўра у кишини "ўрганиш"га тушдим. Шу мактабда таҳсил олган кимни учратмай, ички меҳр ва эҳтиром билан устозларининг хислат, фазилатларини тилга оларди. Уларнинг орасидаги бир жиҳат эътиборимни тортди: қаттиққўл ва талабчан.\n—Маҳмуд Рамазоновни ўз устозим деб биламан. Интизом ва талабчанлик, ўз устида ишлаши ҳамда касбга садоқати, шогирдга эътибор ва меҳрибонлиги диққатга сазовор,—дейди мактабнинг меҳнат фани ўқитувчиси ¬Санобар Қодирова фахр билан.\nТуманда таълим рус тилида олиб бориладиган ягона мактаб бўлган бу маскандаги барча ўқитувчилар Маҳмуд муаллимни чинакам устоз деб билишади. Мактабнинг вилоят ва республикамиздаги ибратли таълим даргоҳларидан бирига айланишида Маҳмуд Солиҳовичнинг ҳиссаси катта. Кўп йиллар директорнинг маънавият ишлари бўйича ўринбосари бўлиб ишлаган кезларида мактаб ўқувчиларининг турли кўрик-танловларда фаол иштирок этганини ҳозир кўпчилик яхши эслайди. 1987 йилда мактаб ўқувчиларидан иборат "Септима" хор жамоаси "Кўнгилдан чиққан наволар, қўшиқлар, рақслар" республика телевизион кўрик-танловида учинчи ўринни олиши айнан Маҳмуд Рамазоновнинг саъй-ҳаракатлари натижасидир.\nТабиатан чўрткесар, ёлғон ва хушомадни ёқтирмайдиган, ҳалол меҳнат умр¬ни безайди, деб биладиган Маҳмуд муаллим шогирдларига ҳам айни шу хислатларини "юқтириш"ни истади. Бунга қайсидир маънода эришди ҳам. Баҳодир Казакбаев, Асрор Эргашев, Дилфуза Раҳматова, Роҳат Шарипова, Лола Ҳожиева сингари ўқитувчилар бугун ўз устозлари Маҳмуд Солиҳовичнинг шарафли ишларини давом эттирмоқдалар.\nМаҳмуд Рамазоновнинг оиласи муаллимлар оиласидир. Турмуш ўртоғи Мадина Бейсенбиева ҳам шу мактабда бирга фаолият юритган бўлса, ўғиллари Абдурасул ва Дилшоджонлар ҳам ўқитувчи-педагог. Барчалари ёш авлод тар¬бия¬чиларидир.\nАслида ҳалол меҳнатнинг эътирофи унвон ва медаллар билан ўлчанмайди. Одамларга қилинган яхшилик, юрт тинч¬лиги ва халқ фаровонлигига қўшилган муносиб ҳисса ёшларни чинакам ватанпарварликка бошлаш билан баҳоланади. Бу бахт ва саодатга эришишнинг энг осон ва ишончли йўлидир.